youtube Polski 00:41:23\nKaichou wa Maid-sama odc6\nfilm 213 Lektor\nKaichou wa Maid-sama odc4\ncda Lektor IVO 00:24:12\nKaichou wa Maid-sama odc7\nKaichou wa Maid-sama odc5\ncda Lektor 01:45:17\nKaichou wa Maid Sama! 17\nKaichou wa Maid-sama odc25\nKaichou wa Maid-sama odc18\nKaichou wa Maid-sama odc23\nKaichou wa Maid Sama! 10\nKaichou wa Maid-sama odc20\nKaichou wa Maid-sama odc 9\nKaichou wa Maid Sama! 15\nKaichou wa Maid-sama odc13\nKaichou wa Maid-sama odc17\nKaichou wa Maid-sama odc19\nKaichou wa Maid Sama! 13\nKaichou wa Maid-sama odc11\nKaichou wa Maid-sama odc3\nKaichou wa Maid-sama odc10\nKaichou wa Maid-sama odc22\nKaichou wa Maid-sama odc15\nKaichou wa Maid-sama odc21\nKaichou wa Maid-sama odc14\nfilm 168 Lektor\nKaichou wa Maid Sama! 16\nKaichou wa Maid-sama odc12\nKaichou wa Maid-sama odc24\nKaichou wa Maid Sama! 14\ncda Lektor IVO 00:23:24\ncda Lektor IVO 00:23:35\nfilm 37 Oryginalny


Rapar mar Tho Yesu—‘Timuru ma Mondo Uparago’ | Puonjruok\nSOM E Afrikaans Albanian Amharic Arabic Armenian Armenian (Ma Imbo) Aymara Azerbaijani Azerbaijani (Cyrillic) Bicol Bislama Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Croatian Czech Dangme Danish Dhok mar Ranyisi ma Brazilian Dhok mar Ranyisi ma Colombian Dhok mar Ranyisi ma Italian Dhok mar Ranyisi ma Japanese Dhok mar Ranyisi ma Mexican Dhok mar Ranyisi ma Russian Dhok mar ranyisi ma Amerka Dhok mar ranyisi ma Argentinian Dholuo Dutch Efik Estonian Ewe Faransa Finnish Ga Georgian German Greek Greenlandik Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kazakh Kikuyu Kinyarwanda Kirghiz Kirundi Kisungu Korean Kwangali Kwanyama Latvian Lingala Lithuanian Malagasy Malay Maltese Mizo Moore Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese Punjabi Quechua (Ayacucho) Quechua (Bolivia) Rarontongan Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swati Swedish Tagalog Tahitian Tatar Thai Tigrinya Tsonga Turkish Twi Ukrainian Umbundu Uruund Uzbek Venda Vietnamese Waray-Waray Wayuunaiki Wolaita Xhosa Yoruba Zulu\n“Nogoyo erokamano, nong’inge mowacho niya, ‘Ma e ringra, ma obedo nikech un; timuru ma, uparago.’”—1 KOR. 11:24.\nIyieroga nade tarik mar Rapar higa ka higa?\nMakati gi divai ochung’ne ang’o e Chiemb Odhiambo mar Ruoth?\nKata bed ni wan gi geno mar dak e polo kata e piny, ang’o momiyo en gima duong’ mondo wachop e Rapar?\n1, 2. Ang’o ma dibed ni joote Yesu ne paro kapok ochako wuodhe mogik mar dhi Jerusalem?\n‘POLO koro ler kendo bath dwe osechako nenore maler. Otieno manyoro, jorit man Jerusalem, nyoneno wang’ dwe kamienjo. Bang’ ka Jo-Sanhedrin oseneno mano, gilando ni dwe mar Nisan osechakore. Bang’e gimoko mach maduong’ kata oro joote mondo onyis ji ni dwe mar Nisan osechakore. Nyakabed ni Yesu koro dwaro dhi Jerusalem mondo ochop chon kapok Pasaka ochakore.’\n2 Nyalo bedo ni kamano e kaka moko kuom joote Yesu ne goyo mbaka ka gin Perea (loka Jordan) kapok gidhi Jerusalem gi Yesu. (Math. 19:1; 20:17, 29; Mari. 10:1, 32, 46) Bang’ kane odiechieng’ mokwongo mar Nisan oseng’ere ayanga, Pasaka ne idhi tim bang’ odiechienge 13, ma en Nisan 14 ka chieng’ osepodho.\n3. Ang’o momiyo Jokristo madier nono ahinya tarik ma ne otimie Pasaka?\n3 Chiemb Odhiambo mar Ruoth, ibiro tim e tarik machal gi ma ne itimoe Pasaka. Tarigno nobed April 14, 2014 ka chieng’ osepodho. Mano nobed odiechieng’ makende ne Jokristo madier kod jogo magombo puonjore Muma. Nikech ang’o? Nikech wasomo e 1 Jo Korintho 11:23-25 niya: “Gotienono ma nondhoge, nokawo makati; nogoyo erokamano, nong’inge mowacho niya, ‘Ma e ringra, ma obedo nikech un; timuru ma, uparago.’ Kamano bende, nokawo kikombe bang’ chiemo, kowacho niya, ‘Kikombeni e Muma manyien kuom remba; timuru ma . . . uparago.’”\n4. (a) Gin penjo mage mwanyalo penjore e wi Rapar? (b) Ere kaka wang’eyo tarik monego otimie Rapar higa ka higa? (Ne sanduk mawacho ni “Rapar ma Higa 2014.”)\n4 Chiemb Odhiambo mar Ruoth e nyasi kende ma Yesu nonyiso jolupne mondo otim higa ka higa. Kapok odiechiengno ochopo, onego wapenjre kama: ‘Onego watim ikruok mage ne nyasi mar Rapar? Gin gik mage monego otigo e nyasino? Gin chenro mage monego oluw sama itimo nyasino? To ang’o momiyo onego wakaw mapek nyasino kaachiel gi makati gi divai mitiyogo?’\nMAKATI GI DIVAI\n5. Yesu nowacho ne jootene mondo otim ang’o mondo giikre ne Pasaka?\n5 Kane Yesu onyiso jootene mondo oik ot kama ne gibiro chamoe Pasaka, ok nonyisogi mondo gidus odno gi gik mathoth molichore. Nenore ni ne odwaro mana ot maler ma ne nyalo rome kaachiel gi jootene. (Som Mariko 14:12-16.) Ne nyaka giik gik ma ne gibiro tiyogo e nyasino, moriwo makati maok oketie thowi kod divai makwar. Bang’ chamo chiemb Pasaka, Yesu koro nochako wuoyo e wi makati gi divai.\n6. (a) Bang’ chamo Pasaka, Yesu nowacho ang’o e wi makati? (b) Makati monego otigo e timo Rapar iloso nade?\n6 Jaote Mathayo ma bende ne nitie e nyasino, bang’e nondiko niya: “Yesu nokawo makati, nogwedho, mong’ingo; nomiyo jopuonjre, kowacho niya, ‘Kawuru, chamuru.’” (Math. 26:26) “Makati” ma ne otigo e Rapar ne onge thowi mana kaka ma ne otigo e Pasaka. (Wuok 12:8; Rapar 16:3) Makatino ne olos gi mok ngano gi pi, maok omedie thowi moro amora kata gik machalo kaka chumbi. To nikech makatino ne ok ketie thowi, ok nonyal kuot. Ne odhi bedo motwo, maonge ndhadhu moro amora, kendo minyalo ng’ing mayot. Ka odiechieng’ mar Rapar pok ochopo, jodong-kanyakla nyalo kwayo mondo ng’ato olos makatino kotiyo gi mok ngano gi pi kende, kendo wiro mo matin ahinya e pan mondo kik makati omok. (Kapo ni mok ngano onge, pod inyalo lose gi mok ochele moregi, mok oduma, kata cham mamoko machalo kamago.)\n7. Yesu notiyo gi divai machalo nade, to divai minyalo tigo e Rapar e kindegi gin kaka mage?\n7 Mathayo nomedo wacho kama: “[Yesu] nokawo kikombe bende, nogoyo erokamano, momiyogi, kowacho ni, ‘Madhuru uduto.’” (Math. 26:27, 28) Gima Yesu noting’o e lwete ne en okombe moting’o divai makwar. (Ok nonyal bedo divai ma eka oa los gi muzabibu manyien nikech kinde nosekalo nyaka ne ji ka muzabibu e puothe.) Jo-Israel ok nomadho divai e Pasaka mokwongo e piny Misri, kata kamano Yesu ok notamore ni kik gimadh divai e Pasaka ma nochamo gi jopuonjrene. Notiyo gi divai bende e Chiemb Odhiambo mar Ruoth. Omiyo, Jokristo bende tiyo gi divai e Rapar. Onego wati gi divai machalo nade e timo Rapar? Divai mitiyogo ok onego omedie gimoro amora. Remb Yesu ne nigi nengo mamalo ahinya maok ne dwarre omedie gimoro amora. Omiyo onego obed divai makwar maok omedie gimoro amora. Ng’ato owuon nyalo loso divai makwar, kata inyalo nyiew divai machalo kaka Beaujolais, Burgundy, kata Chianti.\nMAKATI GI DIVAI OCHUNG’NE ANG’O?\n8. Ang’o momiyo Jokristo onego omed nono ni makati gi divai ochung’ne ang’o?\n8 Jaote Paulo nonyiso ayanga ni Jokristo mamoko kopogore gi joote bende ne dhi timo nyasi mar Chiemb Odhiambo mar Ruoth. Ne ondiko ne Jokristo wetene ma ne ni Korintho kama: “Nayudo kuom Ruoth mano ma namiyou ni, Ruoth Yesu . . . nokawo makati nogoyo erokamano, nong’inge mowacho niya, ‘Ma e ringra, ma obedo nikech un; timuru ma, uparago.’” (1 Kor 11:23, 24) To nikech Jokristo timo nyasi mar Rapar higa ka higa, digiher medo nono ni makati gi divai ochung’ne ang’o.\n9. Jomoko nigi paro mane maok kare kuom gima Yesu nowacho ni ‘ma e ringra’?\n9 Moko kuom joma luongore ni Jokristo kawo weche ma Yesu nowachogi kaka ginno maok ginono. Yesu nowacho kama: ‘Ma e ringra,’ omiyo gikawo ni makati nolokore ringre Yesu sie e yor hono. Kata kamano, mano ok en adier. * Gie sechego, Yesu ne ni kodgi kanyo to makati maok oketie thowi ma giduto ne gidhi chamo bende ne nie nyimgi kanyo. Nenore maler ni Yesu ne wuoyo e yor ngero mana kaka nojatimo kopuonjo ji.—Joh. 2:19-21; 4:13, 14; 10:7; 15:1.\n10. Makati mitiyogo e Chiemb Odhiambo mar Ruoth ochung’ne ang’o?\n10 Makati ma ne nie nyim jootego kendo ma ne gidhi chamono, nochung’ne ringre Yesu. Ringre mane? Kinde moko chon, Jokristo madier ne paro ni ringre Yesu ochung’ne kanyakla mar Jokristo mowal, ma Muma luongo ni, “ringre Kristo.” Ne giparo kamano nikech kane ogur Yesu, chokene ok ne otur kata obedo ni en to nong’ingo makati e nyasi mar Chiemb Odhiambo mar Ruoth. (Efe. 4:12; Rumi 12:4, 5; 1 Kor. 10:16, 17; 12:27) Bang’ kinde, ne ofweny ni Ndiko nyiso malong’o ni makati ochung’ne ringre Yesu ma Nyasaye noikone. Yesu “noneno masira e ringruok,” nyaka chop kama ne ogure e yath. Kuom mano, e nyasi mar Chiemb Odhiambo mar Ruoth, makati ochung’ne ringre sie ma Yesu ne nigo ka “noting’o richowa e ringre.”—1 Pet. 2:21-24; 4:1; Joh. 19:33-36; Hib. 10:5-7.\n11, 12. (a) Yesu nowacho ang’o e wi divai? (b) Divai mitiyogo e Chiemb Odhiambo mar Ruoth ochung’ne ang’o?\n11 Mano konyowa ng’eyo tiend gima Yesu nowacho kuom divai. Wasomo niya: “Kamano bende, nokawo kikombe bang’ chiemo, kowacho niya, ‘Kikombeni e muma manyien kuom remba.’” (1 Kor 11:25) Be okombe ma Yesu noting’o e lwete ema ne en muma manyien? Ooyo. Yesu ne wuoyo e wi divai ma ne ni ei okombeno. Yesu nowacho ni divai ochung’ne ang’o? Divai ochung’ne rembe ma nochwer.\n12 Yesu nowacho kama kaluwore gi Injili mar Mariko: “Ma e remba mar muma, mochuer ni ji mang’eny.” (Mari. 14:24) Ee, remb Yesu ne dhi ‘chuer ne ji mang’eny mondo owenigi richogi.’ (Math. 26:28) Kuom mano, divai makwar owinjore ahinya ochung’ne remb Yesu masie. Kokalo kuom remb Yesu ma ne ochiw mondo obed rawar, inyalo ‘wenwa kethowa.’—Som Jo Efeso 1:7.\nJoote nomadho divai ma nochung’ne remb Yesu ma notimogo muma (Ne paragraf mar 11 kod 12)\nKAKA ITIMO RAPAR MAR THO KRISTO\n13. Ler ane kaka Rapar mar tho Kristo itimoga higa ka higa?\n13 Kapo ni eka ibiro hango dhi e Rapar mitimo gi Joneno mag Jehova, ang’o gini mibiro neno kuno? Inyalo yudo ka en kama ler ma ng’ato ka ng’ato nigi kar bet monyalo winjoe gima ipuonje. Inyalo neno kochan maupe moko matin, to ok ibi neno gik mang’eny katimore kagima en nyasi moro mar pati. Jaduong’ kanyakla mowinjore biro golo twak e yo mawinjore maler e wi gima Muma wacho kuom Chiemb Odhiambo mar Ruoth. Obiro konyo ji duto ong’e gimomiyo onego gidwok erokamano kuom gima Kristo ne otimonwa. Thone ne obedonwa rawar mondo wabed mangima. (Som Jo Rumi 5:8-10.) Jagol twak biro lero maber geno ariyo mopogore ma Jokristo madier nigo kaluwore gi Muma.\n14. Gin geno mage ariyo mileroga e twak mar Rapar?\n14 Achiel kuom genogo en mar locho gi Kristo e polo, ma en geno ma jolup Kristo manok kende ema nigo moriwo jootene. (Luka 12:32; 22:19, 20; Fwe. 14:1) Geno machielo en ma Jokristo mathoth matiyo ne Nyasaye e kindewagi nigo. Genono en mar dak e paradis e piny nyakachieng’. Gikone piny nobed kaka Nyasaye ne dwaro, to mano emomiyo Jokristo osebedo kakwayo e lamo ni dwach Nyasaye otimre e piny kaka e polo. (Math. 6:10) Muma nyiso kaka ngima nobed majaber ne jogo mabiro dak e piny nyakachieng’.—Isa. 11:6-9; 35:5, 6; 65:21-23.\n15, 16. E nyasi mar Rapar, itimoga nade gi makati maok oketie thowi?\n15 Ka twak chiegni rumo, jagol-twak biro nyiso ni sa oromo mar timo gima Yesu nonyiso jootene mondo otim. Mana kaka osewach malo, ibiro ti gi makati maok oketie thowi gi divai makwar. Makati gi divai inyalo ket nyime e mesa machiegni gi jagol-twak. Jagol-twak biro lero ne jowinjo gima Yesu nowacho kendo timo kane ochako nyasini. Kuom ranyisi, wasomo kama e bug Mathayo: “Yesu nokawo makati noguedho, mong’ingo; nomiyo jopuonjre kowacho niya, ‘Kawuru, chamuru; ma e ringra.’” (Math. 26:26) Yesu nong’ingo makati maonge thowi mondo omi jopuonjrene ma ne obet e bathe koni gi koni. In bende ibiro neno makati molos maonge thowi koseng’ingi moket e san e Rapar mibiro tim April 14.\n16 Ibiro ti gi sende moromo mondo mi makati ochop ne ji duto kuom seche machuok. Mano ibiro tim maonge weche mang’eny miluwo. Ibiro gol lamo moro machwok kae to makati kadho e yo mochanore kaluwore gi kama untiereno. Mana kaka ne otimore e kanyakla mang’eny e higa 2013, ji manok kende ema biro chamo makati. To samoro bende onge ng’ama chame e kanyaklau.\n17. Kaluwore gi kaka Yesu nochiko, itimoga nade gi divai e nyasi mar Rapar?\n17 Bang’ tieko gi makati, ibiro tim kendo kaka Mathayo nowacho niya: “[Yesu] nokawo kikombe bende, nogoyo erokamano, nomiyogi, kowacho ni, ‘Madhuru uduto; nikech ma e remba mar Muma, mochuer ni ji mang’eny mondo owenigi richogi.’” (Math. 26:27, 28) Kaluwore gi gima Yesu notimono, ibiro gol lamo machwok kae to ‘okombe’ moting’o divai makwar biro kadho.\n18. Kata obedo ni joma chamo makati gi divai nok, ang’o momiyo pod dwarore ni waduto wabed e nyasino?\n18 Mana jogo mabiro locho gi Kristo e polo ema chamo makati kendo madho divai. Omiyo ji mang’eny mabiro e Rapar gin mana joma biro neno makati gi divai kae to choro ne jowadgi. (Som Luka 22:28-30; 2 Tim. 4:18) Kata obedo ni Jokristo mang’eny ok cham makati kendo madho divai, pod en gima duong’ ahinya mondo gibedie e Raparno. Nikech ang’o? Sama gin e nyasino, ginyiso ni gichiwo luor ahinya ne misango mar Yesu. E kinde Raparno, giparo matut ahinya kaka rawar mar Yesu kelonigi gweth. Kuom ranyisi, gin gi geno mar bedo jokanyo mar “oganda mang’ongo” mabiro tony e ‘sand maduong’.’ To nikech giketo yie kuom misango mar Yesu, gibiro bedo jo makare e nyim Nyasaye mana ka gima “giselwoko nenggi, kendo miyogi doko marachere gi remb Nyarombo.”—Fwe. 7:9, 14-17.\n19. Inyalo timo ang’o mondo iikri kendo iyud ber e nyasi mar Chiemb Odhiambo mar Ruoth?\n19 Joneno mag Jehova e piny mangima ikore ne chokruok makendeno. Kapod odong’ jumbe moko matin to itimo Rapar, wabiro timo kampen mar gwelo ji mang’eny kaka nyalore mondo obi e nyasino. E wi mano, kodong’ ndalo matin to watimo Rapar, wasomoga weche mayudore e Muma manyiso gik ma Yesu notimo kapod odong’ ndalo matin to ochako Chiemb Odhiambo mar Ruoth ma ne otim e higa 33 E.N. Wabiro timo chenro chon mondo wachop e Rapar. Ber mondo wachop chon kapok wer gi lamo mokwongo ochakore mondo warwak welo kae to wabed e programno duto. Waduto kaachiel gi welo ma wagwelo e nyasino, wayudo gweth mang’eny sama waluwore gi jagol-twak kosomo kendo olero Ndiko. To moloyo duto, bedowa e Raparno biro nyiso ni wadwoko erokamano gi chunywa duto ne misango ma Yesu nochiwono, kendo nyiso ni waluwo kaka nochikowa ni: “Timuru ma, uparago.”—1 Kor 11:24.\n^ par. 9 Jasomo moro ma Ja-Jerman miluongo ni Heinrich Meyer nowacho ni joote ok ne nyal bedo gi paro ni gichamo ringre Yesu masie kendo madho rembe nikech “ringre Yesu (mangima) pod ne nitie duto.” Meyer nomedo wacho bende ni Yesu notiyo gi “weche mayot” mondo olergo ni makati gi divai ochung’ne ang’o, kendo ni Yesu ok ne nyal dwaro mondo ochoch pach jootene.\nRAPAR MA HIGA 2014\nDwe jalworo pinywani dichiel bang’ ndalo 30 kata 31. Sama olworo piny kamano, nitie seche ma obedo e kind piny kod chieng’. Sama dwe nie kind piny gi chieng’ kamano, josayans luonge ni “dwe manyien.” Sama mano timore, ng’at manie piny ok nyal neno dwe gi wang’e nyaka bang’ kind seche 18 gi seche 30 rum.\nE higa mar 2014, dwe manyienno biro nenore Mach 30 sa 2:45 otieno kaluwore gi Jerusalem time. Odiechieng’ maluwo ma nobed Mach tarik 31, chieng’ biro podho Jerusalem bang’ seche 21. Pod ok ong’ere maler kabe mano biro yudo ka dwe osechako nenore e piny. Chal kama dwe biro chako nenore Jerusalem April 1, kaluwore gi kaka Jo-Yahudi machon ne somo kaka dwe wuok. April 1 ema biro bedo chakruok mar dwe mokwongo (Nisan 1), sama chieng’ podho.\nKuom mano, osenyis kanyakla duto mag Joneno mag Jehova e piny mangima ni Nisan 14 biro chakore bang’ ka chieng’ osepodho April 14, 2014 ma nobed Wuok Tich. Mano biro yudo ka koro dwe mangima osewuok. Mondo iyud weche mathoth kuom kaka inyalo goyo kwano michop e tarik mar rapar, ne The Watchtower mar Jun 15, 1977, ite mag 383 nyaka 384. Joote nomadho divai ma nochung’ne remb Yesu ma notimogo muma


Wer 60—Lendo Reso Ngima Ji | Wend Jokristo\nSOM E Abkhaz Acholi Afrikaans Akha Albanian Altai Amharic Amis Arabic Armenian Attié Aukan Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Bolivian Bulgarian Cambodian Catalan Cebuano Changana (Mozambique) Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Croatian Damara Dangme Danish Dayak Ngaju Dhok mar Ranyisi ma Brazilian Dhok mar Ranyisi ma Ecuadorian Dhok mar Ranyisi ma Italian Dhok mar Ranyisi ma Jerman Dhok mar Ranyisi ma Quebec Dhok mar Ranyisi ma Russian Dhok mar ranyisi ma Amerka Dholuo Digor Douala Drehu Dutch Edo Efik Esan Estonian Ewe Fang Faransa Faroese Fijian Finnish Fon Fulfulde (Cameroon) Ga Garifuna Georgian German Ghomálá’ Gitonga Gokana Greek Greenlandik Guarani Gun Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Hunsrik Iban Ibanag Ibanda Icelandic Igbo Iloko Indian Sign Language Indonesian Irish Isoko Italian Jamaican Creole Japanese Javanese Kabiye Kabuverdianu Kachin Karen (S'gaw) Kazakh Kazakh (Arabic) Khana Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kisungu Kongo Konkani (Roman) Korean Kosraean Krio Kurdish Kurmanji (Caucasus) Kwangali Kwanyama Lahu Laotian Latvian Lingala Lithuanian Lomwe Lovari Low German Luganda Lukhonzo Lunda Luvale Macedonia Macua Makaa Malagasy Malay Malayalam Maltese Mam Mambwe-Lungu Mapundugun Marshallese Mauritian Creole Maya Mazatec (Huautla) Medumba Min Nan (Taiwan) Mingrelian Mixe Mixtec (Guerrero) Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Navajo Ndau Ndebele Ndebele (Zimbabwe) Nepali Ngabere Ngangela Ngiemboon Nias Nigerian Pidgin Norwegian Nsenga Nyaneka Nyungwe Nzema Okpe Oromo Ossetian Otetela Otomi Palauan Pangasinan Papiamento (Curacao) Persian Pidgin (Cameroon) Pidgin (West Africa) Polish Ponapean Portuguese Portuguese (Portugal) Quebec (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Tena) Rarontongan Romanian Romany (Germany) Romany (Macedonia) Romany (Macedonia) Cyrillic Ronga Runyankore Russian Samoan Sangir Sango Saramaccan Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovenian Solomon Islands Pidgin Spanish Sranantongo Sunda Swahili Swedish Tagalog Tahitian Talian Tamil Tarahumara Tarascan Tatar Telugu Tetun Dili Thai Tigrinya Tiv Tlapanec Tojalabal Tok Pisin Totonac Tshiluba Tshwa Tsonga Turkish Tuvaluan Twi Tzotzil Ukrainian Umbundu Urdu Urhobo Uruund Uzbek Valencian Venda Vietnamese Wallisian Waray-Waray Wayuunaiki Welsh Wolaita Xhosa Yacouba Yapese Yemba Yoruba Zapotec (Isthmus) Zulu\nLendo Reso Ngima Ji\n1. Nyasaye dwaro ni\nji duto mondo onyis,\nOdiechieng mar mirimbe\nWareso ji ka walendo;\nNgimawa be wareso.\nKa giwinjo gibiro tony,\nNyaka waland wachno ne ji\n2. Wach ma wan go waland\nne ji duto te e piny.\nWagwelo ji duto\ngiwinjre gi Nyasaye.\n(BANG’ KORAS MAR 2)\nDwarore ni waland wach,\nMondo giwinj giyud resruok.\nWanyis ji, kwapuonjogi;\nGiyud ngima ma nyaka chieng’.\n(Ne bende 2 We. 36:15; Isa. 61:2; Eze. 33:6; 2 The. 1:8.)\nLendo Reso Ngima Ji (Wer 60)


Tich Joote 8 - Holy Bible [Luo Bible 2020] - (TiJo 8)\nJoma oluoro Nyasaye noyiko Stefano kendo ne giywage malit.\nE kindeno Saulo nochako sando kanisa kodonjo e ot ka ot kendo omako chwo gi mon moter e od twech.\nJoma noke e pinje maokogo noyalo Injili kamoro amora mane gidhiye.\nFilipo nodhi nyaka e dala mar Samaria mi olando Wach Kristo kuno.\nKane oganda owinjo yalo mar Filipo, kendo kane gineno honni mane otimo, negimedo chiko itgi mondo giwinj wechene.\nJochiende nowuok kuom ji mangʼeny ka giywak malit, kendo jo-athany kod pudhe nochangi.\nOmiyo dalano nopongʼ gi mor maduongʼ.\nkendo jo-Samaria duto, jomatindo gi jomadongo, noyie kode. Negiluwo bangʼe ka gikok niya, “Ngʼatni nigi teko Nyasaye miluongo ni Teko Maduongʼ.”\nJi ne luwe nikech kinde mathoth nosemako dho ji gi timbene mag jwok.\nTo kane Filipo oyalo ne jogo Injili mar pinyruoth Nyasaye, kod nying Yesu Kristo, ne giyie, mi giyudo batiso giduto, chwo gi mon.\nSimon owuon bende noyie, bangʼe noyudo batiso, kendo nosiko koluwo bangʼ Filipo kamoro amora mane odhiye, kowuoro ranyisi madongo kod honni ma noneno ka Filipo timo.\nKane joote man Jerusalem owinjo ni jo-Samaria noserwako wach Nyasaye, negioro Petro gi Johana irgi.\nKane gichopo, ne gilamonegi mondo giyud Roho Maler,\nnikech Roho Maler ne pok obiro kuom ngʼato angʼata kuomgi, to nosebatisgi mana e nying Ruoth Yesu.\nBangʼe Petro gi Johana noyieyo lwetgi kuomgi mi giyudo Roho Maler.\nKane Simon oneno ni ji ne yudo Roho Maler ka joote oyieyo lwetgi kuomgi, nomiyogi pesa kowacho niya,\n“An bende miyaeuru teko ma un-goni mondo ngʼato angʼata ma ayieyo lweta kuome oyud Roho Maler.”\nTo Petro nodwoke niya, “Mad pesagigo lal kodi nono, nikech chunyi wuondi ni inyalo ngʼiewo mich Nyasaye gi pesa!\nIonge gi migawo moro amora e tijwani, kendo kwan-ni onge e iye, nikech chunyi ok nikare e nyim Nyasaye.\nOmiyo lokri iwe timni marachni, kendo ilam Ruoth Nyasaye, dipo ka oweyoni richoni kuom bedo gi paro marachno e chunyi.\nEka Simon nodwoko niya, “Lamna Ruoth Nyasaye mondo gima rach misewacho kuomano kik timrena.”\nKane gisetimo neno kendo yalo wach Ruoth, Petro gi Johana nodok Jerusalem, ka giyalo Injili e miech Samaria mangʼeny.\nKuom mano, Filipo nochako wuoth, to kane oyudo odhi, noromo gi ja-Ethiopia mabwoch, mane en jatelo maduongʼ morito mwandu duto mag Kandake, “ruoth ma dhako mar jo-Ethiopia.” Ngʼatni noa lemo Jerusalem,\nkendo koro nodok dala, koidho gache kendo kosomo kitap Janabi Isaya.\nRoho Maler nowacho ni Filipo niya, “Dhiyo mondo ichungʼ machiegni gi gari cha.”\nEka Filipo noringo odhi nyaka but garino mi owinjo ka ngʼatno somo kitap Janabi Isaya. Filipo nopenje niya, “Bende iwinjo tiend gima isomono?”\nJa-Ethiopia nodwoko Filipo niya, “Ere kaka dawinj tiende kaonge ngʼama olerona tiende?” Omiyo norwako Filipo mondo oidh obed kode ei gari.\nKama noyudo ngʼatno somo ndiko kama wacho ni: “Notere kar thone mana ka rombo mitero kar yengʼo, kendo nolingʼ ka nyarombo manie lwet ngʼama ngʼado yiere, omiyo en bende ne ok otingʼo dhoge.\nNe oyale angʼaya kimiye wichkuot. Bende en gi kothe ma ji noparego? Nikech ngimane nogol oko e piny.”\nJatelono nopenjo Filipo niya, “Yie inyisae ni Janabi wuoyo kuom ngʼa e Ndikoni? Owuoyo kuome owuon, koso owuoyo kuom ngʼat machielo?”\nEka Filipo nochako gi Ndiko kama ne ja-Ethiopiano somo, mi odhi nyime gi yalone Injili mar Yesu.\nKane gimedo dhi nyime, negichopo kama pi moro ne nitie. Ja-Ethiopia nowachone Filipo niya, “Pi eri, angʼo ma dimona yudo batiso?” [\nFilipo nodwoke niya, “Inyalo yudo batiso, kiyie gi chunyi duto.” Nodwoke niya, “Ee, ayie ni Yesu Kristo en Wuod Nyasaye.”]\nOmiyo nochiwo chik mondo gari ochungʼ. Eka ne gilor gidhi e pi mi Filipo nobatise.\nTo kane giwuok e pi, Roho Maler mar Ruoth Nyasaye nokawo Filipo apoya, mi ja-Ethiopiano ne ok ochako onene kendo to nodhi e wuodhe kopongʼ gi mor.\nFilipo nopo kochopo e dala mar Azoto, kendo nowuotho koni gi koni, koyalo Injili e mier duto nyaka nochopo Kaisaria.\nTich Joote 8:2\nTich Joote 8:3\nTich Joote 8:4\nTich Joote 8:5\nTich Joote 8:6\nTich Joote 8:7\nTich Joote 8:8\nTich Joote 8:10\nTich Joote 8:11\nTich Joote 8:12\nTich Joote 8:13\nTich Joote 8:14\nTich Joote 8:15\nTich Joote 8:16\nTich Joote 8:17\nTich Joote 8:18\nTich Joote 8:19\nTich Joote 8:20\nTich Joote 8:21\nTich Joote 8:22\nTich Joote 8:24\nTich Joote 8:25\nTich Joote 8:27\nTich Joote 8:28\nTich Joote 8:29\nTich Joote 8:30\nTich Joote 8:31\nTich Joote 8:32\nTich Joote 8:33\nTich Joote 8:34\nTich Joote 8:35\nTich Joote 8:36\nTich Joote 8:37\nTich Joote 8:38\nTich Joote 8:39\nTich Joote 8:40


Gal 6 | `KMO | STEP | Yaka kumwoy, ma por rii kapasek boboy pochin otiiney, ma ye henyey, ma Spiritek tawey, kwo riina na nagwa nagwa kiyatayechinyak, rii sa hehar i sii. Eshar eshar na otiichicha. Kwo na mayama ow poy sii ta. Iipa Gaba rii kwona otii otii hekiita.\nAnadii Ma Yecha Kiya Tawa Boboyen Ii Na Kiyaba Ta\n1 Yaka kumwoy, ma por rii kapasek boboy pochin otiiney, ma ye henyey, ma Spiritek tawey, kwo riina na nagwa nagwa kiyatayechinyak, rii sa hehar i sii. Eshar eshar na otiichicha. Kwo na mayama ow poy sii ta. Iipa Gaba rii kwona otii otii hekiita. 2 Anadii ma yecha kiya tawa boboyen kwo eena na kiyatayechi kiyaba ta. Eecha otii taney, kwo Kraist riiti lon sumowu takiita. 3 Ma por rii kubuchey ma taney, rii riiti hin mayama harapa ma hiki taney, rii eeta mayama woshepii tawa ma. 4 Ma ye yecha otii tawa boboyen saniga saniga na henyak, ye sa yechi yoban eena hehar keyibo ta. Yo kepi taney, ye sa yechi inyaka kwoya hiki ta. Opoche kwo akar ma yechi yoka eecha keyibotanakech. 5 Eeta kepi ma por rii sa keena riiti boboyen kiya ta.\n6 Worek, kata ma rii God riita majin meeji tawey, rii sa riiti tisa riina riiti ya riiti boboy saga sa riina kiyapo ta.\n7 Kwo iipa God riina kwoti inyakak woshepii takiita. Ma por rii God riina woshepiikasakech. Ma por rii eeta aboboyen chichaney, riipa way eeta aboboyeban eena yakiita. 8 Ma yechi inyaka eechaba tawa: ma por riipa riita mashi hiki tar boboyen chinyey, riipa ha tawa boboy sagan riipa eena yakiita. Riipa Spiritek ottichichawa boboyen chinyey, riipa sokwa eechaba eechaba takiita. 9 Eena nota kepi otii tawa nobon opoche nomoyatanakech. Nota maba nomoyanan siiney, komas nota hadabas boboy saga kepin yakiita. 10 Wowak, nota anadii man kiyatay tana nedii yanak, nota napa otii. Eyey ma yenya napa otii. Kristen ma taney, yenya ii napa hehar kiyatay ta.\nKraist Riiti Men Pol Riita Eena Kwoya Hiki Tar\n11 Kwota na he: diita keyi tawa boboyen ada eeji tapak kwona harapa keyichirin! 12 Ma kaw ye kwoti maba sapin dagiiken eena harapa bato. Kapo boyewak yecha eecha otiito? Yecha harapa hin anadii ma yechi misomak habaken eena otiito. Yecha Kraist riiti me majin sawonan akiito: akar ma yecha yenya kikir poyenakech eena eecha otiito. 13 Maba sapi dagii tawa ma ye lo majin sumowukasakech. Kwoti sapin dagiinak, yechi hi iika harapa siiken eena dagiiken gegiyato. 14 Wowak, Jisas Kraist riin mek ji harek, worek, ada diita boboyen kwoya hikichi yesokwa taken gegiyato. Jisas Kraist riina jir me nobok ada har. Harek, ada hecho diita nosap eeta kubuchey boboy siir. Diita nosap ma ye ana hechawey, ye eecha hikitu ada kubuchey boboy siibato. 15 Sapi dagii tawa boboy sii kubuchey boboy. Sapi dagiinan biish tawa boboy sii eecha eeta kubuchey boboy. Harapa boboy siiken diitata: God riita ottichichawak, ma ye akar mabaga eecha sokwato. 16 Kata ma ye eena way eecha hikichiniga sumowutaweyn, God riita yenya sa rukusii ta. Wowak, ye sa eshar ta. God riiti eyey ma siiken, Isrel ma, yenya sa eshar taba ta.\n17 Ada hamawa majin bako, ma kwo ana maji kawka bakasakech. Ma ye ana piri eeji maba diita sabaka tawey, sii eena mukuchichu ada eeta Jisas Kraist riiti wakasa ma.\n18 Yaka kumwoy, Harapa Jisas Kraist riita rukusii tawa boboy sii sa kwotaka eecha ta.


Jehova Dewi—1 Petro 5:7 | Puonjruok\nOhinga mar Jarito—Gocho mar Puonjruok | Jun 2016\nSOM E Acholi Albanian Amharic Angolan Sign Language Arabic Armenian Armenian (Ma Imbo) Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivian Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga (Malawi) Chitumbuka Chiyao Chuvash Croatian Czech Dangme Danish Dhok mar Ranyisi ma South African Dholuo Dutch Efik Estonian Ewe Faransa Fijian Finnish Fon Ga Georgian German Greek Guarani Gujarati Gun Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Kabiye Kannada Kikamba Kikuyu Kinyarwanda Kirghiz Kiribati Kirundi Kisungu Korean Kurdish Kurmanji (Caucasus) Kurdish Kurmanji (Cyrillic) Latvian Lithuanian Luganda Lukhonzo Macedonia Macua Malagasy Malay Malayalam Marathi Maya Mongolian Moore Myanmar Ndebele (Zimbabwe) Nepali Nigerian Pidgin Norwegian Nyungwe Nzema Okpe Oromo Ossetian Pangasinan Papiamento (Curacao) Persian Pidgin (Cameroon) Polish Portuguese Punjabi Quechua (Bolivia) Romanian Runyankore Russian Samoan Sango Sena Serbian Serbian (Roman) Shona Sidama Sinhala Slovak Slovenian Solomon Islands Pidgin Spanish Sranantongo Swahili Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tshwa Turkish Turkmen Tuvaluan Twi Tzotzil Ukrainian Urdu Urhobo Uzbek Vietnamese Waray-Waray Welsh Wolaita Yoruba Zande Zapotec (Isthmus)\nAng’o momiyo inyalo bedo gadier ni Jehova dewi? En nikech Muma owuon e ma wacho kamano. Ndiko mar 1 Petro 5:7 wacho niya: ‘Ket parruokni duto kuome, nikech odewi.’ Ang’o momiyo inyalo bedo gadier ni Jehova Nyasaye dewi gadier?\nNYASAYE MIYO JOGE GIGE RINGRUOK\nJehova osenyiso kaka en Nyasaye mang’won kendo ma jachiwo\nMokwongo, Nyasaye nigi kido ma diher ni osiepeni obedgo. Joma bedoga osiepe mabeyo gin joma ng’won kendo ma oikore konyo jowetegi. Mana kaka ijanenoga, Jehova ng’won kendo oikore konyo dhano pile ka pile. Ne gima ndiko wacho: “Omiyo wang’-chieng’ mare rieny ne joma richo kaachiel gi joma beyo, kendo omiyo koth chue ne joma kare kaachiel gi joma ok kare.” (Mat. 5:45) Chieng’ gi koth konyo dhano nade? Nyasaye miyo dhano chieng’ kod koth mondo ‘oyieng’gi gi chiemo kendo opong’ chunygi gi mor.’ (Tich 14:17) Jehova miyo pinywani nyago chiemo moromo dhano duto manie piny, kendo onge gimoro amora ma moro dhano maloyo chiemo.\nTo ang’o momiyo ji mang’eny tinde nindo kech? En nikech joloch mag dhano manyoga mana yore ma ginyalo medo sikogo e loch kendo kaka ginyalo yudo pesa mang’eny kar manyo yore mag konyo raia. Machiegnini, Jehova biro kawo okang’ mar tieko loje mag dhano mopong’ gi ich lach kokelo Pinyruodhe manie polo ma Wuode e Ruoth. E kindeno onge ng’ato ang’ata ma biro nindo kech. Ka kindeno pod ok ochopo, Nyasaye biro pidho joge. (Zab. 37:25) Donge mano nyiso ni odewowa gadier?\nJEHOVA OIKORE MIYOWA THUOLONE\nJehova osenyiso kaka en Nyasaye moikore miyowa thuolone\nOsiep maber manyoga thuolo mar bedo kod nyawadgi. Onyalo kawo thuolo malach mondo gigo mbaka e wi gik ma morogi giduto. Ochiko ite maber sama nyawadgi wachone gik ma chando chunye. Kamano e kaka Jehova bende timonwaga. Owinjoga lamo magwa. Mano e momiyo Muma jiwowa ni ‘walem ma ok wawe,’ kendo ni ‘walem kinde duto.’—Rumi 12:12; 1 The. 5:17.\nJehova oikore kawo thuolo marom nade mondo owinj lamo magwa? Ranyisi ma yudore e Muma miyowa dwoko. Ka ne pok Yesu oyiero jootene, nolamo Nyasaye otieno mangima. (Luka 6:12) E lamono, nyalo bedo ni Yesu noluongo nying moro kamoro kuom jopuonjrenego, kowacho kido mabeyo ma gin-go kod nyawogi kendo kokwayo Wuon mare mondo okonye oyier joma ne dhi bedo jootene. Ka ne piny oru, Yesu ne nigi adier ni noyiero joma owinjore mondo obed jootene. Nikech Jehova en ‘jawinj kwayo mar ji,’ owinjo lamo duto mag joma oikore timo dwache. (Zab. 65:2) Kata ka ng’ato kawo thuolo mang’eny marom nade e lamo e wach moro ma chando chunye, Jehova ok bi ng’iyo ni owuoyo kode kuom seche adi.\nJEHOVA OIKORE WEYONWA RICHOWA\nJehova osenyiso kaka en Nyasaye moikore weyonwa richowa\nKata mana osiepe mogenore seche moko yudoga ka teknegi weyo ne jowetegi kethogi. Chopo kama osiepe ma ngita gi del nyalo kethore ma osiep rum mana nikech achiel kuomgi ok oikore ng’wono ne nyawadgi. Jehova to opogore. Muma jiwo ji duto ma dwaro ni owenegi richogi mondo okwa Jehova ‘nikech nowenegi richogi duto.’ (Isa. 55:6, 7) Ang’o momiyo Nyasaye oikore weyonwa richowa?\nOikore weyonwa richo nikech herane mogundho. Ohero piny ahinya mi osechiwo Yesu Wuode mondo ores dhano kuom richo kod lit ma richono kelo ne dhano. (Joh. 3:16) Rawar konyowa e yore mang’eny. Kokalo kuom misango mar Kristo, Nyasaye weyo richo ne joma ohere. Jaote Johana nondiko niya: “Jalo en jal migeno kendo en jal makare, ma ka wahulo richowa, to obiro weyonwagi.” (1 Joh. 1:9) Nikech Jehova oikore weyonwa richowa, wanyalo bedo osiepene. Donge yo ma Nyasaye dewowagono mulo chunywa ndi?\nJEHOVA OIKORE KONYOWA SAMA WAN GI CHANDRUOK\nJehova osenyiso kaka en Nyasaye ma konyowa sama wan gi chandruok\nOsiep madier konyo nyawadgi sama en e chandruok. Be kamano e kaka Jehova timoga? Muma wacho kama: “Kata [ka jatich Nyasaye] opodho, ok nonyage chutho; nimar Jehova osire gi lwete.” (Zab. 37:24) Jehova ‘siro jotichne’ e yore mang’eny. Ne ane gima notimore e chula mar Caribbea miluongo ni St. Croix.\nNyako moro matin ma ne otamore go salut ne bendera ne joklasgi oridone mondo olernegi gimomiyo ne ok otim kamano. Bang’ kwayo Jehova mondo okonye, ne ong’ado mar dwoko joklasgi wachno. Noyiero mar wuoyo gi joklasgi e wi wach goyo salut ne bendera. Kotiyo gi Buga Moting’o Sigendini mag Muma, nolero ne joklasgi ni ranyisi mar Shadrak, Meshak, kod Abednego e ma nomiyo ong’ado ni ok obi goyo salut ne bendera. Nowacho niya: “Jehova norito Jo-Hibrania adekgo nikech ne gitamore lamo sanamu.” Kae to nonyiso joklasgi ni onyalo kelonegi bugno. Apar gachiel kuomgi noyie mondo okelnegi. Nikech nofwenyo ni Jehova e ma nomiye teko kod rieko mar wuoyo e wi wach matekno, nobedo mamor ahinya.\nKapo ni ok in gadier ni Jehova dewi, inyalo paro matut e wi ndiko mag Muma kaka Zaburi 34:17-19; 55:22; kod 145:18, 19. Inyalo penjo Joneno mosetiyo ne Jehova kuom higni mang’eny mondo ginyisi kaka Jehova osebedo ka sirogi. Sama idwaro mondo Nyasaye okonyi e chandruok moro, nyise wachno. Mano biro miyo ine kaka Jehova dewi.\nYie Mondo Jehova Ochueyi\nBe Iyie Mondo Jachuech Mang’ula Ochueyi?\n“Jehova Nyasachwa En Jehova Achiel”\nKik Iwe Ketho mag Jomoko Ochwanyi\nKido Maber Moloyo Kidi ma Nengone Tek\nText Yore mag golo buge mag digital OHINGA MAR JARITO—GOCHO MAR PUONJRUOK Jun 2016\nOHINGA MAR JARITO—GOCHO MAR PUONJRUOK Jun 2016


Zaburi 98 - Holy Bible [Luo Bible 2020] - (Zab 98)\nAfrikaans Xhosa Zulu Ndebele IsiSuthu Amharic Wolaytta Nigerian UMossi Ika Dinka Kabyle Ewe Swahili Morocco Somalian Shona Madagascar Igbo IsiLingala Baoule Siswati IsiTsonga IsiTswana Gambian IsiYoruba IKenya IsiKinyarwanda IsiHausa Chewa IsiLuo Makua\nZaburi. Weruru ne Jehova Nyasaye wer manyien, nimar osetimo gik miwuoro; lwete korachwich gi bade maler osekelone warruok.\nJehova Nyasaye osemiyo warruokne ongʼere kendo osefwenyone ogendini timne makare.\nOseparo herane kod adierane ne dhood Israel; kuonde duto ma piny ogikie oseneno warruok mar Nyasachwa.\nKoguru gi mor ni Jehova Nyasaye, un piny duto, weruru kod ilo gi dwol mamit;\nweruru mamit ne Jehova Nyasaye kugoyo nyatiti; werneuru mamit kugoyo nyatiti gi dwond wer molungi,\nwerneuru gi turumbete kod tung im maywak matek, koguru gi mor e nyim Jehova Nyasaye ma Ruoth.\nNam mondo owuo, kaachiel gi gik moko duto manie iye, kod piny duto, gi ji duto modak e iye.\nAore mondo opam lwetgi, gode mondo ower kaachiel ka gimor;\nonego giwer e nyim Jehova Nyasaye, nimar obiro mondo ongʼad bura ne piny. Obiro ngʼado bura ne piny e yo makare kendo obiro yalo ji maonge dewo wangʼ.


Johana 5 - Holy Bible [Luo Bible 2015] - (Joh 5)\nBang’ mano, Yesu nodhi Jerusalem, nikech nitimo Sap jo-Yahudi moro kuno.\nE Jerusalem kuno, e bath rangach miluongo ni Ranga Rombe, ne nitie yawo moro miluongo gi dho Yahudi ni Bethesda. Yawono ne nigi agolni abich.\nJi mang’eny matuo, kaka muofni, gi rang’onde, kod pudhe, ne nindo e agolnigo [Ne girito mondo pi otugre,\nnimar kinde moko malaika ne lor e yawono, kendo tugo pi. To bang’ tugruok pi kamano, ng’at matuo mokwongo donjo e pi ne chango kuom tuo moro amora ma en go.]\nTo ng’at moro ne ni kanyo, mane osebedo matuo kuom higni piero adek gaboro.\nYesu nonene konindo kanyo, mi ong’eyo ni osetieko ndalo mang’eny, omiyo nopenje niya, “Idwaro mondo ochangi koso?”\nTo ng’at matuono nodwoke ni, “Jaduong’, aonge gi ng’at ma diketa e yawo ka pi otugore, nikech an, kadwaro dhi, to ng’at machielo kwongona akwonga,”\nYesu nowachone niya, “Chungi, ikaw pieni, iwuothi!”\nGikanyono ng’atno nochango, mokawo piene, kendo owuotho. To chieng’no ne en chieng’ Sabato.\nMano omiyo jodong jo-Yahudi nowacho ni ng’at mane osechangono niya, “Kawuono en chieng’ Sabato, omiyo Chikwa ok oyie mondo iting’ pieni kamano.”\nTo ng’atno nodwokogi ni, “Jal ma nende ochanga ema nowachona mondo ating’ piena awuothi.”\nEka ne gipenje ni, “En ng’a, ma nende owachoni ni mondo iting’ pieni iwuothi?” To ng’at mane osechangono ne ok ong’eyo nying ng’at mane ochange,\nnimar Yesu nosea, nikech ji ne thoth kanyo ahinya.\nBang’e Yesu noyudo ng’atno e Hekalu, mowachone niya, “Winji! Kaka koro osechangi, koro we timo richo, nono to dipo ka gimoro marach moloyo otimi.”\nEka ng’atno nodhi, monyiso jo-Yahudi ni ng’at mane ochange iluongo ni Yesu.\nTo Yesu nodwokogi niya, “Wuora pod tiyo nyaka chil kawuono, kendo an bende atiyo mana kamano.”\nMano nomiyo jo-Yahudi oramo ni nyaka nege. To ne ok gidwar nege nikech ketho Sabato kende, to ne gidwaro nege bede nikech nopiemore gi Nyasaye, koluongo Nyasaye ni Wuon mare.\nTo Yesu nodwokogi niya, “Adier, adier awachonu ni, Wuowi ok nyal timo gimoro kende owuon, to otimo mana gima oneno ka Wuoro timo, nikech gima Wuoro timo, ema Wuowi bende timo.\nWuoro ohero Wuowi, kendo onyise gik moko duto ma en owuon otimo, to bende enonyise timbe madongo moloyo magi, mi unuwuor!\nKaka Wuoro chiero joma otho, komiyo ngima, e kaka Wuowi bende yiero joma odwaro, kendo omiyo ngima.\nTo bende Wuoro ok ng’ad ni ji bura, to oseketo teko mar ng’ado bura e lwet Wuowi,\nmondo ji duto omi Wuowi duong’ mana kaka gimiyo Wuoro. Ng’at ma ok mi Wuowi duong’, to ok mi Wuoro mane ooro Wuowi duong’.\n“Adier, adier, awachonu ni, kinde biro ma joma otho nowinjie duond Wuod Nyasaye, kendo ji duto ma owinjo dwolno nodok mangima. Adier, kindeno ose mana chopo.\nKaka Wuoro owuon nigi teko mar miyo ji ngima, e kaka osemiyo Wuowi bende teko mar miyo ji ngima.\nTo bende osemiye teko mar ng’ado bura, nikech en Wuod Dhano.\nWachno kik bwogu nikech ndalo biro ma kata mana joma otho manie bur nowinj dwonde,\nmi wuog oko. Joma timbegi beyo nochier, mi yud ngima, to joma timbegi richo nochier e bura.\n“An ok anyal timo gimoro gi tekona awuon. Ang’ado bura mana kaka Nyasaye onyisa, kendo bura mang’ado en bura makare, nikech ok adwar timo gima an ema adwaro, to atimo mana gima Jal mane oora dwaro.\nKa awuoyo kuoma awuon to weche ma awacho ok nyal kwan ka adier.\nTo nitie ng’at machielo mawuoyo kuoma, kendo ang’eyo ni gima owacho kuoma en adier.\nNe uoro joote ir Johana, mi ne onyisou weche ma adier.\nOk awach kamano nikech atenora kuom gima dhano ema wacho, to awacho kamano mana ni mondo ukwo.\nJohana ne en taya marieny maler, kendo kuom kinde moko ne uyie mondo lerno omiu mor.\nAdier, Johana nowuoyo kuoma kanyiso ni Wuora noora, to koro tich ma atiyo, mane Wuoro omiya mondo ati, nyiso malong’o ni Wuoro noora, moloyo kaka ne Johana onyiso.\nTo Wuoro owuon, mane oora, bende osewuoyo kuoma. Un to pok uwinjo dwonde, kata wang’e bende pok uneno.\nWachne ok bedi e chunyu, nikech ok uyie kuom Jal mane ooro.\n“Uketo chunyu kuom somo Muma, ka uparo ni Muma nyalo miyo uyud ngima ma nyaka chieng’. Adier, Muma ema wuoyo kuoma,\nAn ok adwar mondo ji omiya duong’.\nUn to ang’eyo ni ok un kamano, nikech ang’eyo malong’o ni ok uhero Nyasaye kata matin!\nAn asebiro e nying Wuora, to ok userwaka. To ka ng’ato obiro e nyinge owuon to ubiro rwake arwaka!\nTo ere kaka unyalo bedo gi yie, kuhero mondo ng’ato ka ng’ato oyud pak kuom wadgi, to ok utem mondo uyud pak moa kuom Nyasaye ma achiel kende.\nKik upar ni an ema nadonjnu e nyim Wuoro. Ng’at ma nodonjnu en mana Musa, ma useketo genou kuome!\nKa da uyie wach Musa, to da uyie gima awacho, nikech an ema ne ondiko kuoma.\nTo ka ok uyie weche mane Musa ondiko, to ere kaka duyie wachna?”


Be ne Ochuno ni Mesia Nyaka Wuog Mana e Anyuola mar Nyithindo ma Kayo Kende?\nOhinga mar Jarito—Gocho mar Puonjruok | Desemba 2017\nSOM E Afrikaans Albanian Altai Alur Amharic Amis Arabic Armenian Armenian (Ma Imbo) Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivian Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatian Czech Dangme Danish Dhok mar Ranyisi ma South African Dholuo Digor Douala Dutch Edo Efik Estonian Ewe Faransa Fijian Finnish Fon Ga Garifuna Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kisungu Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luvale Macedonia Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curacao) Persian Pidgin (Cameroon) Polish Ponapean Portuguese Punjabi Quebec (Ancash) Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Tojalabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\nBe Jakobo nobedo kwar Mesia mana nikech nonyiewo ratiro mar bedo wuoyi ma kayo kuom Esau?\nE piny Israel machon, be ne ochuno ni Mesia nyaka wuog mana e anyuola mar nyithindo ma kayo kende?\nNitie kinde ma ne wasegawacho ni kamano e kaka ne otimore. Ne wawacho kamano nikech weche manie ndiko mar Jo-Hibrania 12:16. Ndikono wacho ni Esau ne “ok kaw gik mowal e yo mapek kaka dwarore” kendo “ne owito ratirone mar bedo kayo [ne Jakobo] kane owile gi chiemo ma nyadichiel.” Mano ne nyalo nyiso ni ka ne Jakobo oyudo ‘ratiro mar bedo kayo,’ ne oyudo thuolo bende mar bedo kwar Mesia.—Mat. 1:2, 16; Luka 3:23, 34.\nKata kamano, nono weche moko manie Muma nyiso ni ne ok ochuno ni ng’ato nyaka bed wuoyi ma kayo e ka obed kwar Mesia. Ne ane weche moko ma siro wachno:\nReuben e ma ne en wuod Jakobo (Israel) ma kayo ma nonyuolo gi chiege ma Lea. Higni moko bang’e, wuoyi ma kayo ma Jakobo nonyuolo gi Rahel chiege ma nohero ahinya ne en Josef. Ka ne Reuben otimo tim anjawo, ratiro mar bedo wuoyi ma kayo ne omi Josef. (Cha. 29:31-35; 30:22-25; 35:22-26; 49:22-26; 1 We. 5:1, 2) Kata kamano, Mesia ne ok owuok e anyuola mar Reuben kata Josef. Mesia ne owuok e anyuola mar Juda ma ne en wuoyi mar ang’wen ma Jakobo nonyuolo gi Lea.—Cha. 49:10.\nLuka 3:32 oting’o nyinge chwo moko abich ma nobedo kwere Mesia. Nenore ni ng’ato ka ng’ato kuomgi ne en wuoyi ma kayo. Boaz nonyuolo Obed, to Obed nonyuolo Jesse.—Ruth 4:17, 20-22; 1 We. 2:10-12.\nKata kamano, Daudi wuod Jesse ne ok en wuoyi ma kayo. Ne en wuoyi mogik e kind yawuoyi aboro. To Mesia ne owuok e anyuola mar Daudi. (1 Sa. 16:10, 11; 17:12; Mat. 1:5, 6) Solomon bende nobedo kwar Mesia kata obedo ni ne ok en wuod Daudi ma kayo.—2 Sa. 3:2-5.\nMano ok nyis ni koro bedo wuoyi ma kayo ne ok en gima lich. Wuoyi ma kayo nomi luor makende kendo en e ma ne obedo wi ot ka wuon-gi onge. En bende e ma ne oyudo pok ma nyadiriyo sama ne ipogo mwandu mar joodgi.—Cha. 43:33; Rap. 21:17; Jos. 17:1.\nKata kamano, ratiro mar bedo wuoyi ma kayo ne inyalo mi ng’at machielo. Ibrahim noriembo Ishmael ma omiyo Isaka ratiro mar bedo wuoyi ma kayo. Kendo mana kaka waseneno, ratiro mar bedo wuoyi ma kayo ne oma Reuben ma omi Josef.\nWe wasom ane kendo ndiko mar Jo-Hibrania 12:16 ma wacho niya: “Tang’uru mondo ng’ato kik bedie e kindu ma jaterruok, kata ng’ato ang’ata ma ok kaw gik mowal e yo mapek kaka dwarore, kaka Esau ma ne owito ratirone mar bedo kayo kane owile gi chiemo ma nyadichiel.” Ndikono temo wacho ang’o?\nJaote Paulo ne ok wuo e wi anyuola mar Mesia. Ne oyudo oa jiwo Jokristo ni ‘gilos ne tiendegi nderni moriere tir.’ Mano ne dhi miyo kik ‘gichwe ma ok giyudo ng’wono mogundho mar Nyasaye,’ ma en gima ne nyalo timorenegi kapo ni gidonjo e timbe mag terruok. (Hib. 12:12-16) Kapo ni ne ginyalo donjo e timbe ma kamago, ne ginyalo chalo gi Esau. Esau ne ‘ok okawo gik mowal e yo mapek kaka dwarore,’ omiyo notimo gombo mag ringruok ma ok odewo weche Nyasaye.\nEsau nodak e kinde ma jotich Nyasaye moko machon ne pod ngima, kendo seche moko nonyalo gologa misengni. (Cha. 8:20, 21; 12:7, 8; Ayub 1:4, 5) To nikech ne ok ogeno weche Nyasaye, nolalo thuolo mabeyogo duto mana nikech chiemo ma nyadichiel. Nyalo bedo ni ne ok odwar ni chandruok ma ne okor ni ne dhi yudo koth Ibrahim oyude. (Cha. 15:13) Esau bende nonyiso ni ne ok ogeno weche Nyasaye ka ne okendo mon ariyo ma ne ok lam Jehova, ma bang’e nokelo ne jonyuolne lit mang’eny. (Cha. 26:34, 35) To mano kaka nopogore ahinya gi Jakobo ma ne okendo mana jatich Nyasaye!—Cha. 28:6, 7; 29:10-12, 18.\nKuom mano, en paro mane monego wabedgo e wi anyuola mar Mesia bang’ neno wechego? En adier ni moko kuom kwere Yesu ne gin yawuoyi ma kayo, moko kuomgi to ne ok gin yawuoyi ma kayo. Jo-Yahudi nong’eyo wachno maler kendo ne giyiego, nikech ne giwacho ni Kristo ne dhi wuok e anyuola mar Daudi ma ne en wuod Jesse mogik.—Mat. 22:42.\nPenjo Moa Kuom Josombwa—Desemba 2017\n“Ang’eyo ni Obiro Chier”\n“An gi Geno Kuom Nyasaye”\nJonyuol Konyuru Nyithindu Obed ‘Mariek Mondo Giyud Warruok’\nUn Rowere “Sikuru ka Utiyo Matek ne Warruok Maru Uwegi”\nSIGAND NGIMA Naweyo Gik Moko Chien Mondo Aluw Ruoth\nIndeks mar Weche Manie Ohinga mar Jarito 2017\nText Yore mag golo buge mag digital OHINGA MAR JARITO—GOCHO MAR PUONJRUOK Desemba 2017\nOHINGA MAR JARITO—GOCHO MAR PUONJRUOK Desemba 2017


Author: Shalabar Faecage\nAn a jakisumo karateng mo dak piny tanzania, amor ahinya tudore kod joluo wetena.\nMaduong ma da wachi en ni …………. Joka Nyanam Amor ahinya mar yudo websitni. We are closely related. My great grandfather is okore. Tibegi grand father was chief Nicodemus Ahono. There are several of us in Kisumo.\nSani makoro piny medo bedo madiny makata kwonde mag pidh be koro medo lho diyore-ni,donge joka Nya-nam nyalo bedo kanyakla e pacho maok giwouk ka ngato kangato dhi mondo ogol pacho. Donge wanyalo dak kaka joka ngato, maka dongruok kaka kelo pi,stima, pidh manyien kod gl makago kobiro to nwangowa mana ka wadak e dala achiel. Mondo kwonde ma dine wagole mier odong-nwa kwonde pur kod pidh kawatiyo gi kit pidh kod pur masani.\ntimbegu Wangi-uru nyime kendo bende wapar-ane matut kuma wachomo mondo omi wabed ngima maber kod dongruok, nyikwa Podho kod Ajwang. Agoyo erokamano ne joka nyanam magolo pachgi e jaluo. Wabed joma konyo jowadgi mondo dongruok obed e Nyanza kijende onge tich en gima lit kineno kaka joma tindo sandore kariembo ndiga mar bodaboda.\nWaweuru siasa maonge tich maok nyal keto nyiemo e mesa. Lets organize our young people.\nHoldings : Paul Mboya’s Luo kitgi gi timbegi / | York University Libraries\nWe are always behind in terms of development because we like cheap politics. Joka nyar nam awinjo kaka uwuoyo, an jaluo modak Nairobi Kenya. An jaksumo Nyahera ewi got kiboswa, an e jaluo e kigi mangima manodok thurgi Sudan mamilambo higni apargabich manosekalo ma thi enonoro matut wanyikwa kwerewamachon oruaka kuo kipande ma pinyno maongepingo,bang tondikae lweny spla mabedo jatendlweny koroo nikech naneno ni jowaa nyasae bonito rieko matzo jokenya mamoko winji to kuom Mano jowaa osebedo kocha lou jotok koderagi makatadongruok mar luo jodongo Mahilyow manokwalo Kenya tee mouso olwaneno ni onagi Chung kata ni timo gimoro madikonygi.\nGimadrwaro en Kama adwaroyawuotwa mondo otudreekoda kodaeyo mapiyoo mar mondo oluanga ekarbudho monagi kende mean tie mondo ayudie ojendemoko mawigiliw monda tiegi wakya ndalomabiro to hikruok chon bermoloyo, baruru kanda loch momau edhogu,marry kaka jotonjnge maithnoornu kowuok epinymwakiewogo, ginebedni wangeyo rioko magjotonge mapiithdwa kedo. Jaluo kotamowa towapar kaka nonimre mwachoedho nam,jokmanegengomwa yo kwa wuokethurwa mamilambo.\nLuo: kitgi gi timbegi.\nAmor kod weche mag puonj koa kuom timbeig wetena a kwayou mondo gi kue to watim gik ma nyalo kelonwa dongruok epiny luo. Your email address will not be published. Notify me of followup comments via e-mail. Leave a Reply Cancel reply Your email address will not be published.


Bible in one year - Luo Bible 2020 - January 9\n1. Kane Abram ne ja-higni piero ochiko gochiko, Jehova Nyasaye nofwenyorene mi nowachone niya, “An Nyasaye Maratego; bed ngʼama odimbore e nyima kendo maonge ketho.\n2. Abiro guro singruokna e kinda kodi kendo anamed kothi obed mangʼeny.”\n3. Abram nopodho auma e nyim Nyasaye kendo Nyasaye nowachone niya,\n4. “Singruok matimo kodi ema: Inibed wuon ogendini mangʼeny.\n5. Ok nochak oluongi ni Abram; to enoluongi ni Ibrahim, nimar aseketi ibedo wuon ogendini mangʼeny.\n6. Anamiyi nyikwayo mathoth; ginidog ogendini madongo kendo ruodhi nowuog kuomgi.\n7. Anagur singruokna manyaka chiengʼ e kinda kodi gi nyikwayi kod tienge mabiro, mi anabed Nyasachi kendo Nyasach nyikwayi nyaka chiengʼ.\n8. Piny Kanaan duto makoro udakieni anamiyi kaachiel gi nyikwayi mondo obed girkeni manyaka chiengʼ kendo anabed Nyasachgi.”\n9. Eka Nyasaye nowacho ne Ibrahim niya, “In kaachiel gi nyikwayi kod tienge mabiro nyaka rit singruokna.\n10. Singruokna manyaka iriti, in kaachiel gi nyikwayi ema: Ngʼato ka ngʼata madichwo e kindu nyaka ter nyangu.\n11. Nyaka teru nyangu kendo ma nobed ranyisi mar singruokna e kinda kodu.\n12. Kuom tienge mabiro ngʼato angʼata madichwo monywol e uteu kata ongʼiew gi pesa ma ok kothu nyaka ter nyangu, e odiechiengʼ mar aboro bangʼ nywolne.\n13. Nyaka tergi nyangu bedni onywolgi e uteu kata ongʼiewogi gi pesa. Singruokna man kuom ringreu nyaka bed mosiko.\n14. Ngʼato angʼata madichwo, mane ok oter nyangu e ringruok, nogol oko kuom jogi; nikech oseketho singruokna.”\n15. Nyasaye nomedo wachone Ibrahim niya, “Koro ok inichak iluong Sarai chiegi ni Sarai, to iniluonge ni Sara.\n16. Anagwedhe kendo anamiyi nyathi ma wuowi koa kuome. Anagwedhe mi nobed min ogendini; kendo ruodhi mag ogendini noa kuome.”\n17. Ibrahim nopodho auma; monyiero kowacho e chunye niya, “Bende ngʼama ja-higni mia achiel nyalo nywolo wuowi? Bende Sara ma ja-higni piero ochiko nyalo nywolo nyathi?”\n18. Kendo Ibrahim nowacho ne Nyasaye niya, “Mano nyalo mana timore kaponi Ishmael odak e bwo ngʼwono mari!”\n19. Eka Nyasaye nodwoke niya, “Ooyo, en mana Sara chiegi ema nonywolni wuowi, kendo iniluong nyinge ni Isaka. Anaket singruokna kode kaka singruok manyaka chiengʼ ne nyikwaye.\n20. To bende asewinjo kwayo mikwayo nikech Ishmael, omiyo anagwedhe, kendo anamiye nyithindo gi nyikwayo mangʼeny.\n21. Makmana singruokna abiro chopo gi Isaka ma Sara biro nywolone e kinde maka ma e higa mabiro.”\n22. Kane Nyasaye osetieko wuoyo kod Ibrahim, noweye modhi.\n23. E odiechiengno Ibrahim nokawo wuode Ishmael kod jogo duto machwo monywol e ode kata mane ongʼiewo gi pesa, kendo noterogi nyangu, mana kaka Nyasaye nonyise.\n24. Ibrahim ne ja-higni piero ochiko gochiko kane otere nyangu,\n25. to wuode Ishmael ne ja-higni apar gadek.\n26. Ibrahim kod wuode Ishmael noter nyangu odiechiengno.\n27. Kendo chwo duto mane ni e od Ibrahim, kaachiel gi monywol e ode kata ma ongʼiewo, bende noter nyangu kode.\n1. Jehova Nyasaye nofwenyore ne Ibrahim machiegni kod yiende madongo mag Mamre kane obet e dho hembe kar odiechiengʼ tir.\n2. Ibrahim notingʼo wangʼe malo kendo noneno ji adek machwo kochungʼ bute. Kane onenogi, noringo matek koa e dho hema mondo oromnegi kendo nopodho piny auma e nyimgi.\n3. Nowacho niya, “Ruodha ka ayudo ngʼwono e wangʼi, to kik ikadh jatichni.\n4. Rituru mondo okel pi matin, mondo uluokgo tiendu eka uywe e tiend yien-ni.\n5. We ayudnue chiemo moro matin mondo ucham omednu teko eka udhi nyime gi wuodhu mosekelou ir misumbauni.” Negidwoke niya, “Mano ber, tim kamano.”\n6. Omiyo Ibrahim noreto kadhi ir Sara ei hema mowachone niya, “Kaw mogo mayom gorogoro adek, idwale kendo itedgo makati piyo piyo.”\n7. Eka noringo odhi e dipo kendo noyiero nyarwath mopugno kendo nomiyo jatich molose piyo.\n8. Eka Ibrahim nokawo mo gi chak mar adila kod ring nyarwath mane osetedi maber mi oketogi e nyimgi. Kane gichiemo, Ibrahim nochungʼ butgi e tiend yath.\n9. Negipenjo Ibrahim niya, “Ere Sara chiegi?” Ibrahim nodwokogi niya, “En ei hema.”\n10. Eka achiel kuomgi nowacho niya, “Adier anaduog iri e kinde maka ma higa mabiro kendo Sara chiegi biro nywolo nyathi ma wuowi.” To kara Sara ne winjo wachno kobet e dho hema e ngʼe welogo.\n11. Ibrahim kod Sara nosebedo moti kendo hikgi noniangʼ kendo ndalo Sara mag nywol nosekadho.\n12. Omiyo Sara nohum kanyiero gie chunye niya, “Bende ma ditimre adier ka an kod ruodha wasedoko joma oti ka ma?”\n13. Eka Jehova Nyasaye nopenjo Ibrahim niya, “Angʼo momiyo Sara nonyiero kawacho ni, ‘Bende danywol nyathi kaka asetini?’\n14. Bende nitie gimoro amora matek ne Jehova Nyasaye? Abiro duogo iri e kinde mowinjore e higa mabiro kendo Sara biro nywolo nyathi ma wuowi.”\n15. Omiyo Sara noluor mokwer niya, “Ne ok anyiero.” To kata kamano Jehova Nyasaye nowachone niya, “En adier ni ninyiero.”\n16. Kane jogo owuok mondo odhi, Ibrahim nowuok kodgi ka kowogi ka gichomo Sodom.\n17. Eka Jehova Nyasaye nowacho niya, “Bende dapand ne Ibrahim gima adwaro timo?\n18. Adieri Ibrahim biro bedo oganda maduongʼ kendo maratego, kendo ogendini duto manie piny nogwedhi nikech en.\n19. Nimar aseyiere mondo ochik nyithinde kod nyikwaye mondo oluw yore Jehova Nyasaye ka gitimo timbe mabeyo kendo makare. Kamano Jehova Nyasaye biro timo ne Ibrahim gik moko duto mane osingone.”\n20. Eka Jehova Nyasaye nowacho niya, “Ywak mi ywaknego Sodom gi Gomora duongʼ kendo richogi ngʼeny,\n21. kuom mano abiro dhi mondo ane ka gik magisetimo richo kaka ywak osechopo ira, eka abiro ngʼeyo adiera.”\n22. Jogo nowuok kendo negiluwo yo madhi Sodom, to Jehova Nyasaye nodongʼ kochungʼ e nyim Ibrahim.\n23. Eka Ibrahim nosudo machiegni kode kendo openjo niya, “Bende ditiek joma kare machal gi joma timbegi richo?\n24. Kaponi nitie ji piero abich maonge ketho e dalano? Dikethe koso diweye nikech ngima ji makare piero abichgo?\n25. Ok dineg joma onge ketho machal gi joma oketho, adier ok inyal timo kamano nikech kaponi itimo kamano to joma onge ketho diyud kum mana maromre gi joma nigi ketho. To mano ok nyalre nikech jangʼad bura nyaka ngʼad bura kare?”\n26. Eka Jehova Nyasaye nowacho niya, “Ka ayudo ji piero abich maonge ketho e dala mar Sodom, to abiro reso dalano nikech joma onge kethogo.”\n27. Eka Ibrahim nowacho kendo niya, “Kaka koro asebedo gichir ma awuoyo gi Ruoth Nyasaye, kata obedo ni ok an gimoro to makmana lowo kod buru.\n28. To ka dipo ni kwan joma onge ketho oromo mana ji piero angʼwen gabich, dikech dalano nikech ji abich kende?” Jehova Nyasaye nodwoke niya, “Kayudo ji piero angʼwen gabich kanyo, to ok nakethe.”\n29. Ibrahim nomedo wuoyo kode kendo niya, “To ka dipo ni ji piero angʼwen kende ema oyudore kanyo?” Ruoth Nyasaye nodwoke niya, “Kayudo ji piero angʼwen kanyo, to ok nakethe.”\n30. Eka Ibrahim nomedo wachone niya, “Kik isin koda, to weya aweya awuo. To ka dipo ni ji piero adek ema oyudi e dalano?” Jehova Nyasaye nodwoke niya, “Ok nakethi ka ayudo ji piero adek maonge ketho kanyo.”\n31. Ibrahim nowacho niya, “Kaka koro asebedo gi chir ma wuoyo gi Ruoth Nyasaye, angʼoma ditim ka ji piero ariyo ema oyudore e dalano?” Jehova Nyasaye nodwoke niya, “Nikech ji piero ariyo maonge ketho ok anakethe.”\n32. Eka Ibrahim nowacho niya, “Mad Jehova Nyasaye kik sin koda, to oyie awach wach achiel mogik. Ka dipo ni ji apar kende ema oyudi e dalano?” Ruoth Nyasaye nodwoke niya, “Nikech ji apar maonge ketho ok natiek dalano.”\n33. Kane Jehova Nyasaye osetieko wuoyo kod Ibrahim, nowuok kendo Ibrahim nodok dala.\n8. Telna, yaye Jehova Nyasaye, kuom adiera mari, nikech wasigu molwora, yie iriena yori tir e nyima.\n9. Kata wach achiel mowuok e dho jogi ok nyal gen; chunygi opongʼ gi kethruok. Dwondgi chalo gi liel mapok oum; lewgi olony e wacho miriambo.\n10. Kwan-gi kaka joketho, yaye Nyasaye! Ket obadho ma giketo ne ji ogajgi gin giwegi. Riembgi nikech richogi mathoth, nimar gisengʼanyoni.\n11. We ji duto moketi kar pondo margi obed mamor; we gisiki ka giwer gimor. Umgi gi rit mari, mondo joma ohero nyingi omor kodi.\n12. Nikech igwedho joma kare adier, yaye Jehova Nyasaye; igengʼogi gi hapi mana ka okumba.\n10. Nimar rieko nodonj e chunyi, kendo ngʼeyo nomi ngimani bedo mamor.\n11. Rieko mar pogo tiend wach noriti, kendo winjo tiend wach nobedni okumba.\n12. Rieko noresi kuom yore mag joma mono, kuom jogo mawacho weche mochido,\n13. jogo moweyo yore moriere mag bidhruok, mondo giwuothi e yore mag mudho,\n14. joma mor kuom timo maricho kendo giil e duwruok mar richo,\n15. jogo ma yoregi ogajore ogajore kendo gin jowuond e yoregi.\n16. Bende enoresi kuom dhako ma jachode, kuom dhako mabayo gi wechege maywayo ji,\n17. moseweyo chwore mane okende konyako, kendo oketho singruok mane otimo e nyim Nyasaye.\n18. Nikech ode tero ji e tho to yorene tero ji e piny joma otho.\n19. Onge ngʼato madhi ire maduogo kata yudo yor ngima.\n20. Kuom mano, iniluw yore joma beyo kendo irit yore joma kare.\n21. Nimar joma kare ema nodag e piny kendo jogo maonge bura ema nosiki e piny;\n22. to joma timbegi mono nogol oko e piny kendo jogo ma ok jo-adiera ok nobedie ngangʼ.\n1. “Kik ungʼad ne ji bura, ka ok kamano to un bende ibiro ngʼadnu bura.\n2. Nimar kaka ungʼado ne ji mamoko bura e kaka ibiro ngʼadnu bura un bende, nimar rapim mupimogo ema ibiro pimnugo un bende.\n3. “Angʼo momiyo ineno ngʼinjo mar buch yath manie wangʼ wadu to pilni maduongʼ mar yath manie wangʼi iwuon to ok idew?\n4. Ere kaka diwach ne owadu ni, ‘Yie mondo agolni ngʼinjo mar buch yath manie wangʼi,’ ka in to pilni maduongʼ mar yath osiko ngolni e wangʼi iwuon?\n5. In ngʼat mawuondoreni, mokwongo gol pilni maduongʼ mar yath manie wangʼi iwuon oko, eka ibiro neno maler mar golo ngʼinjo mar buch yath manie wangʼ wadu oko.\n6. “Kik umi guogi gima ler; bende kik udir ne anguro kite magu ma nengogi tek. Kutimo kamano to ginyalo nyonogi piny e bwo tiendegi mi gilokre kodu kendo gikidhu matindo tindo.\n7. “Kwauru to nomiu; dwaruru to unuyudi; kendo dwongʼuru to noyawnu dhoot.\n8. Nimar ngʼato ka ngʼato mokwayo imiyo; ngʼato madwaro nwangʼo; kendo ngʼama dwongʼo, noyawne dhoot.\n9. “En ngʼa kuomu ma ka wuode okwayo kuon to omiye kidi?\n10. Kata ka okwayo rech to omiye thuol?\n11. Ka un ma un joricho kamano, ungʼeyo miyo mich mabeyo ne nyithindu, koro Wuonu manie polo donge nyalo chiwo ne joma okwaye mich mabeyo nyadi mangʼeny!\n12. Omiyo, e gik moko duto, timuru ne joweteu gik ma duher mondo gin bende gitimnu, nikech mano e tiend Chik gi Jonabi.\n13. “Donjuru gi dhorangach madiny. Nimar rangajno oyarore kendo yorno lach madhi e kethruok, kendo ji mathoth donjo koluwe.\n14. To rangajno tin kendo yorno diny matero ji e ngima, kendo mana joma nok kende ema yude.\n15. “Tangʼuru gi jonabi mag miriambo. Gibiro iru ka girwako lep rombe, to gin mana ondiegi mangemo gi eigi.\n16. To kit olemo ma ginyago ema ubiro ngʼeyogigo. Bende ji pono olemb mzabibu e yiend kudho, kata olemb ngʼowu kuom oriangʼ?\n17. Kamano bende e kaka yath maber nyago olemo maber, to yath marach nyago olemo marach.\n18. Yath maber ok nyal nyago olemo marach, kendo yath marach ok nyal nyago olemo maber.\n19. Yath ka yath ma ok nyag olemo maber itongʼo igoyo piny kendo iwito e mach.\n20. Omiyo kit olemo ma ginyago ema ubiro ngʼeyogigo.\n21. “Ji duto ma luonga ni, ‘Ruoth, Ruoth,’ ok nodonji e pinyruodh polo, to mana ngʼama timo dwaro mar Wuora manie polo ema nodonji.\n22. Ji mangʼeny nowachna e odiechiengno ni, ‘Ruoth, Ruoth, donge ne wakoro wach e nyingi, kendo e nyingi donge ema ne wariembogo jochiende kendo watimogo honni mangʼeny?’\n23. To ananyisgi e wangʼ-gi ni, ‘Akiau nyaka aa chakruok, ayeuru e nyima, un jorichogi!’\n24. “Emomiyo ngʼato angʼata mawinjo wechenagi kendo otimogi chalo gi ngʼama riek mane ogero ode e lwanda.\n25. Koth nochwe maduongʼ, aore nopongʼ mogingore, kendo yamo nokudho matek mogoyo odno; to kata kamano ne ok opodho, nikech mise mare ne ni e lwanda.\n26. To ngʼato angʼata mawinjo wechenagi to ok otimgi chalo gi ngʼat mane ogero ode e kwoyo.\n27. Koth nochwe maduongʼ, aore nopongʼ mogingore kendo yamo nokudho matek mogoyo odno, mi norwombore piny gi ruombruok matek.”\n28. Kane Yesu osetieko wacho gigi, oganda nowuoro puonjne,\n29. nikech nopuonjo ka ngʼat man-gi teko, to ok ka jopuonjgi mapile mag chik.


Luka 9 | Muma e Intanet | New World Translation (1984)\nOchik ji Apar Gariyo kaka onego gilend (1-6)\nHerode parore nikech Yesu (7-9)\nYesu opidho ji 5,000 (10-17)\nPetro ofwenyo Kristo (18-20)\nIkoro tho mar Yesu (21, 22)\nBedo japuonjre Yesu madier (23-27)\nKaka kit Yesu ne olokore (28-36)\nOchang wuowi moro ma nigi jachien (37-43a)\nIkoro kendo tho mar Yesu (43b-45)\nJopuonjre obedo gi ywaruok e wi ng’at maduong’ie moloyo e kindgi (46-48)\nNg’at ma ok kwedwa en ng’atwa (49, 50)\nGweng’ moro mar Jo-Samaria ok orwako Yesu (51-56)\nKaka ng’ato nyalo luwo Yesu (57-62)\n9 Kendo noluongo ji Apar Gariyoka kanyachiel mi omiyogi nyalo kod teko e wi jochiende duto kod mar chango tuoche. 2 Eka noorogi mondo giyal wach Pinyruodh Nyasaye kendo gichang ji, 3 mi nowachonegi niya: “Kik uting’ gimoro amora ne wuoth, kata luth, kata ofuk chiemo, kata makate, kata pesa; bende kik ubed gi nengni ariyo. 4 To ka udonjo e ot moro amora, beduru kanyo kendo kanyo e ma uwuogie ka ua. 5 To kama ji ok orwakoue, sama uwuok e taondno, teng’uru buch tiendeu mondo mano ochiwnegi neno.” 6 Eka ne giwuok mi gichako wuotho e gweng’ ka gweng’ e alworano ka gilando wach maber kendo ka gichango ji kuonde duto. 7 Koro, Herode ma ne en jaloch mar alworano nowinjo wach gik moko duto ma ne timore, mi noparore ahinya nimar jomoko ne wacho ni Johana ne osechier oa kuom joma otho, 8 to jomoko ne wacho ni Elija nosefwenyore, pod moko to ne wacho ni achiel kuom jonabi machon osechier. 9 Herode nowacho kama: “Nang’ado wi Johana. Kare weche ma awinjogi gin kuom ng’a?” Omiyo, nomanyo kaka nonyalo neno Yesu. 10 Ka joote noduogo, ne giwacho ne Yesu gik moko duto ma ne gisetimo. Eka nokawogi modhi kodgi kar kendgi nyaka e taon miluongo ni Bethsaida. 11 Kata kamano, ka oganda noseng’eyo mano, ne giluwe. Norwakogi mang’won mochako wuoyo kodgi e wi Pinyruodh Nyasaye, kendo nochango joma ne dwarore ni ochang. 12 Koro piny nochako yuso. Omiyo, ji Apar Gariyoka nobiro mowachone niya: “Gony oganda mondo gidhi e mier mokiewo kod gwenge man machiegni eka giyud kar nindo kod gik ma dwarore, nimar kae wan mabor gi kama ji odakie.” 13 En to nowachonegi kama: “Un migiuru gima ginyalo chamo.” Ne gidwoke niya: “Wan mana gi makate abich kod rech ariyo kende, mana kapo ni wadhi mi wang’iewo chiemo ne jogi duto.” 14 Kuom adier, ne nitie chwo 5,000 kama. To nowachone jopuonjrene niya: “Nyisgiuru gibed piny e kidienje mag ji 50.” 15 Ne gitimo kamano mi ji duto nobet piny. 16 Koro nokawo makate abichgo kod rech ariyogo, mi nong’iyo malo e polo kendo noguedhogi. Eka nong’ingogi mochako miyogi jopuonjrene mondo giketgi e nyim oganda. 17 Omiyo, ji duto nochiemo mi giyieng’ kendo ne gichoko okepni 12 mag ng’injo ma nodong’. 18 Bang’e ka noyudo olemo ka en kende, jopuonjrene nobiro ire mi nopenjogi niya: “Oganda wacho ni an ng’a?” 19 Ne gidwoke kama: “Johana Jabatiso, to moko wacho ni Elija, pod moko to wacho ni in achiel kuom jonabi machon mosechier.” 20 Eka nopenjogi niya: “Un to uwacho ni an ng’a?” Petro nodwoke kama: “In e Kristo mar Nyasaye.” 21 Eka kokwerogi, nochikogi matek ni kik ginyis ng’ato ang’ata wachno, 22 kae to nowacho kama: “Wuod dhano nyaka kal e sand mang’eny, kendo jodongo, gi jodong-jodolo, kod jondiko biro kwede, kendo ibiro nege kae to e odiechieng’ mar adek ibiro chiere.” 23 Eka nomedo wachonegi giduto niya: “Ka ng’ato ang’ata dwaro luwa, to mondo okwerre owuon kendo oting’ yadh-sandne pile ka pile, kae to odhi nyime luwa. 24 Nimar ng’at ma dwaro reso ngimane nolal ngimane, to ng’at molalo ngimane nikech an, mano e ng’at ma biro reso ngimane. 25 Kuom adier, ere ber ma ng’ato biro yudo konwang’o piny duto to ngimane to olalne, kata ohinyo ngimane? 26 Nimar ng’at ma neno wich-kuot nikech an kendo nikech wechena, Wuod dhano bende none wich-kuot kode e kinde ma nobi e duong’ne kod mar Wuon mare gi mar malaike maler. 27 To adier awachonu ni, nitie moko kuom joma ochung’ kae ma ok nobil tho ngang’ nyaka chop gikwong gine Pinyruodh Nyasaye.” 28 Kuom adier, chiegni ndalo aboro bang’ wacho wechego, nokawo Petro gi Johana kod Jakobo mi oidho kodgi malo e got mondo olem. 29 To ka noyudo olemo, kit wang’e nolokore kendo nangane nobedo rachar ma rieny. 30 Kendo ne! ne nitie ji ariyo ma ne wuoyo kode; ne gin Musa gi Elija. 31 Ji ariyogo nofwenyore gi duong’ kendo ne gichako wuoyo kuom wuokne e piny, ma ne chiegni timorene e Jerusalem. 32 Koro nindo nohewo Petro kod joma ne ni kode, to kane gisechiew chuth, ne gineno duong’ne, bende, ne gineno ji ariyo ma ne ochung’ kode. 33 To sama ji ariyogo ne were kode, Petro nowacho ne Yesu niya: “Japuonj, otimore maber ni wan kae. Omiyo, we wager hembe adek, achiel mari, achiel mar Musa, to achiel mar Elija.” Ok nong’eyo gima nowacho. 34 Ka noyudo owacho wechegi, bor polo nobiro mochako imogi. To ka bor polono noimogi, ne gibedo maluor. 35 Eka dwol moro nowuok e bor polono ka wacho niya: “Ma Wuoda, jal ma oseyier. Winjeuru.” 36 Sama dwolno nowuoyo, ne gineno ka Yesu ni kende. Kata kamano, ne giling’ kendo ne ok gihulo ne ng’ato ang’ata e ndalogo wach moro amora e wi gik ma ne gineno. 37 Kinyne kane giselor a e got, noromo gi oganda mang’ongo. 38 Kendo ne! ng’at moro ei ogandano nokok matek niya: “Japuonj, asayi mondo ine wuoda nimar en nyathina achiel kende. 39 Kendo ne! jachien moro jamakega kae to apoya nono oywak kendo ojamiyo ogwecho matek ka buoyo wuok e dhoge, kendo ok ojaweye mayot ka pok ohinye. 40 Nende asayo jopuonjreni mondo gigole, to ne ok ginyal.” 41 Yesu nodwoko kama: “Yaye un tieng’ ma onge yie kendo mobam, anasik kodu kendo nano kodu nyaka karang’o? Kel wuodino kae.” 42 To kata mana sama wuowino ne sudo machiegni, jachiendno ne ogoye piny kendo nomiyo ogwecho matek. Kata kamano, Yesu nokwero jachiendno mi nochango wuowino, kae to oduoke ne wuon mare. 43 Omiyo, giduto ne gihum nikech teko malich mar Nyasaye. Sama giduto pod ne gihum gi gik moko duto ma Yesu ne timo, nokone jopuonjrene niya: 44 “Chikuru itu malong’o kendo upar wechegi nimar Wuod dhano idhi ndhog mi chiwe e lwet ji.” 45 To ne ok giwinj tiend gima nowacho. Kuom adier, ne oumnegi mondo wachno kik donjnegi, omiyo ne giluor penje e wi wachno. 46 Eka ywaruok nowuok e kindgi giwegi e wi ng’ano ma e ma duong’ moloyo. 47 Nikech Yesu nong’eyo paro manie chunygi, nokawo nyathi moro matin mochunge e bathe, 48 kae to nowachonegi kama: “Ng’ato ang’ata ma rwako nyathi matinni nikech nyinga, orwaka an bende; kendo ng’ato ang’ata ma rwaka, orwako bende Jal ma ne oora. Nikech ng’at ma duokore piny mogik e kindu uduto, ng’atno e ng’at maduong’.” 49 Johana nodwoko kama: “Japuonj, nende waneno ng’at moro ka golo jochiende kotiyo gi nyingi, mi ne watemo geng’e nikech ok oluwwa.” 50 To Yesu nowachone niya: “Kik utem geng’e, nimar ng’at ma ok kwedu en ng’atu.” 51 Kaka ndalo koro ne kayo machiegni mondo otere malo, noramo chuth ni nyaka to odhi Jerusalem. 52 Omiyo, nooro jomoko mondo otelne dhi kuno. Eka ne gidhi mi gidonjo e gweng’ moro mar Jo-Samaria mondo giikne gik moko. 53 Kata kamano, ne ok girwake nimar noramo ni nyaka to odhi Jerusalem. 54 Ka jopuonjre ma gin Jakobo gi Johana noneno mano, ne gipenjo kama: “Ruoth, idwaro ni wachik mach oa e polo mondo otiekgi chuth, koso?” 55 To Yesu nolokore mokwerogi. 56 Omiyo, ne gidhi e gweng’ mopogore. 57 Koro sama ne gin e ndara ka gidhi, ng’at moro nowachone niya: “Abiro luwi kamoro amora midhiye.” 58 To Yesu nowachone kama: “Bwe nigi buchegi kendo winy manie polo nigi utegi, to Wuod dhano onge gi kama dopielie wiye.” 59 Eka nowacho ne ng’at machielo niya: “Bed jalupna.” Ng’atno nowachone kama: “Ruoth, yiena mondo adhi ayik wuora mondi.” 60 To Yesu nodwoke niya: “We joma otho oyik joggi motho, to in dhi iland Pinyruodh Nyasaye kuonde duto.” 61 To e ma pod ng’at machielo nowacho kama: “Abiro luwi Ruoth, to yiena mondi adhi ago oriti ne jooda.” 62 Yesu nokone kama: “Ng’at moseketo lwete e kwe dhiang’ kae to ong’iyo gik man chien, ng’atno ok owinjore chuth gi Pinyruodh Nyasaye.”


Be Ineno Jehova Nyasaye Kaka Kar Resruokni? | Puonjruok\nOhinga mar Jarito—Gocho mar Puonjruok | Novemba 2017\nSOM E Afrikaans Albanian Alur Amharic Amis Angolan Sign Language Arabic Armenian Armenian (Ma Imbo) Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivian Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chiyao Chol Chuvash Cibemba Cinyanja Croatian Cuban Sign Language Czech Dangme Danish Dhok mar Ranyisi ma (Chinese) Dhok mar Ranyisi ma Australian Dhok mar Ranyisi ma Bolivian Dhok mar Ranyisi ma Brazilian Dhok mar Ranyisi ma Chilean Dhok mar Ranyisi ma Colombian Dhok mar Ranyisi ma Czech Dhok mar Ranyisi ma Ecuadorian Dhok mar Ranyisi ma Faransa Dhok mar Ranyisi ma Filipino Dhok mar Ranyisi ma Finnish Dhok mar Ranyisi ma Greek Dhok mar Ranyisi ma Hungarian Dhok mar Ranyisi ma Indonesian Dhok mar Ranyisi ma Ingresa Dhok mar Ranyisi ma Italian Dhok mar Ranyisi ma Japanese Dhok mar Ranyisi ma Jerman Dhok mar Ranyisi ma Korean Dhok mar Ranyisi ma Malawi Dhok mar Ranyisi ma Mexican Dhok mar Ranyisi ma Paraguayan Dhok mar Ranyisi ma Peruvian Dhok mar Ranyisi ma Polish Dhok mar Ranyisi ma Portuguese Dhok mar Ranyisi ma Quebec Dhok mar Ranyisi ma Romanian Dhok mar Ranyisi ma Russian Dhok mar Ranyisi ma South African Dhok mar Ranyisi ma Spanish Dhok mar Ranyisi ma Taiwanese Dhok mar Ranyisi ma Venezuelan Dhok mar Ranyisi ma Zimbabwe Dhok mar ranyisi ma Amerka Dhok mar ranyisi ma Argentinian Dholuo Digor Douala Dutch Edo Efik Estonian Ewe Faransa Fijian Finnish Fon Ga Garifuna Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indian Sign Language Indonesian Isoko Italian Japanese Jula Kabiye Kannada Kenyan Sign Language Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kisungu Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luvale Macedonia Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curacao) Persian Pidgin (Cameroon) Polish Ponapean Portuguese Punjabi Quebec (Ancash) Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Tojalabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\nBe Ineno Jehova Kaka Kar Resruokni?\n‘Jehova waro chuny jotichne, kendo kuom jogo mogeno kuome, onge ng’a ma bura dilo.’—ZAB. 34:22.\nWENDE: 49, 65\nTAONDE MAG RESRUOK PUONJI ANG’O E WI . . .\nmigawo ma jodongo nigo mar konyo joricho loko yoregi?\ngimomiyo ng’ato onego okaw okang’ mondo Nyasaye onyise ng’wono?\nkaka Jehova weyo ne ji kethogi chuth?\n1. Richo miyoga jotich Nyasaye seche moko winjo nade e chunygi?\nJAOTE PAULO noywagore kama: “Yaye, mano kaka an ng’at ma chandore!” (Rumi 7:24) Ng’eny jotich Nyasaye bende osegawinjo kamano e chunygi. Waduto nonyuolwa e richo. Omiyo, sama watimo gik ma wang’eyo maber ni ok mor Jehova, chunywa chandorega ahinya. Jokristo moko mosetimo richo madongo seche moko paroga ni Nyasaye ok nyal ng’wononegi.\n2. (a) Ere kaka Zaburi 34:22 nyiso ni jotich Jehova chunygi ok onego ochandre mokalo tong’ sama giketho? (b) Ang’o ma wadwaro nono e sulani? (Ne sanduk ma wiye wacho ni “ Be Dibed ni Taondego Ochung’ ne Gimoro?”)\n2 Kata kamano, Muma jiwowa mondo wabed gadier ni ji duto mogeno kuom Jehova kendo mokete kaka kar resruokgi ok onego chunygi chandre mokalo tong’ sama giketho. (Som Zaburi 34:22.) Keto Jehova obed kar resruokwa oriwo timo ang’o? Ang’o monego watim mondo Jehova onyiswa ng’wono kendo owenwa kethowa? Wanyalo yudo dwoko mag penjogo kuom nono chenro moro maber ma ne nitie e kinde Jo-Israel. E kindeno, ka ng’ato ne oneko ka obothne kata ka oporene, ne nitie mier kata taonde moko ma noyiedhi ma ne onyalo ringoe mondo oyud resruok. En adier ni chenrono ne konyo mana joma ne ni e bwo Chik Musa, to Chikno ne owe tigo chakre chieng’ Pentekost ma higa 33. Kata kamano, ng’e ni Chikno nowuok kuom Jehova. Omiyo, chenro mar bedo gi taonde ma jonek ne ringoe mondo gires ngimagi konyowa ng’eyo paro ma Jehova nigo e wi richo, joricho, kod joma oloko chunygi gadier. Mokwongo, we wanon ane gimomiyo ne oket taondego.\nTAONDE MAG RESRUOK\n3. Jo-Israel ne kawoga okang’ mane ne ng’ama noneko goyiem?\n3 Jehova ne ok dwar ni Jo-Israel oneg jowetegi e yo moro amora. Joma ne oneko goyiem ne inego. Wat machiegni mar ng’at monegino e ma ne timo kamano. Ne iluonge ni “jachul kuor.” (Kwan 35:19) Nego janekno ne chulo remb ng’at ma nonego. Bende, timo mano ne miyo ok dwany Piny Manosingi nikech Jehova nochiko kama: ‘Ok unuchid piny mudakie, nikech [chuero remb dhano] chido piny.’—Kwan 35:33, 34.\n4. Jo-Israel ne kawoga okang’ mane ne ng’ama noneko kobothne?\n4 To nade ka ng’ato ne oneko kobothne, en to ne ikawone okang’ mane? Ng’ama kamano bende pod ne nigi ketho mar chuero remb dhano wadgi. (Cha. 9:5) To nikech ng’wono mar Nyasaye, ne oyiene mondo oring odhi e achiel kuom taonde auchiel mag resruok mondo jachul kuor kik nege. Ne ok oyiene ng’ato ang’ata mondo onege ka en kuno. Ne nyaka osik e i taon ma nodonjoeno nyaka chieng’ moro jadolo maduong’ tho.—Kwan 35:15, 28.\n5. Ang’o momiyo chenro mar bedo gi taonde mag resruok nyalo konyowa ng’eyo Jehova e yo maber?\n5 Keto taonde mag resruok ok en gima Jo-Israel e ma nosiekogo. Jehova owuon e ma ne ochiko Joshua kama: “Wuo gi nyithind Israel kiwacho niya, ‘Keturu mier [kata taonde] mag konyruok.’” Taondego ne ikwano kaka taonde ma Nyasaye e ma noyiero. (Jos. 20:1, 2, 7, 8) Nikech Jehova e ma ne oketo chenro mar bedo gi taondego, mano miyo wapenjore kama: Ere kaka chenrono nyalo konyowa ng’eyo maber kaka Jehova nyiso ji ng’wono? To chenrono nyalo puonjowa ang’o e wi kaka wanyalo keto Jehova obednwa kar resruok e kindewagi?\nNG’ATO NE NYAKA ‘NYIS JODONGO GIMA OSETIMORENE’\n6, 7. (a) Ler ane gima jodongo ne timo sama ne giyalo ng’at moneko ka oporene. (Ne picha ma ni e chak sulani.) (b) Ang’o momiyo ne ber mondo janekno odhi ir jodongo?\n6 Ng’at moneko kobothne ne nyaka ‘nyis jodongo gima osetimorene’ ka pok odonjo e taon moringoeno. Jodongogo ne nyaka rwake maber. (Jos. 20:4, The Bible in Luo, 1976) Bang’ ka kinde moko osekalo, niore ir jodongo ma ne nitie e gweng’ ma ne onekoeno mondo giyale. (Som Kwan 35:24, 25.) Ne inyalo duoke e taon ma noringo odhiyeno mana bang’ ka jodongogo oyudo ni noneko koporene gadier.\n7 Ang’o momiyo ne irwako jodongo e wachno? Ne itimo kamano mondo kanyakla mar Jo-Israel osik ka ler, kendo mondo okony janekno yudo ng’wono mar Jehova. Jasomo moro nondiko ni ka janek ne ok odhi ir jodongo, “mano koro ne wachne!” Jasomono nomedo niya: “Rembe ne dhi dong’ e wiye owuon nikech ne otamore manyo ng’wono ma Jehova nochiwo.” Ne inyalo kony janekno, to en mana ni en owuon e ma ne nyaka odhi omany kony kendo oyie mondo okonye. Ka ne janekno ok oringo mi odhi e achiel kuom taonde mag resruok ma ne Jehova oyiedho, ne oyie ne wat ng’at ma ne onegono mondo onege.\n8, 9. Ang’o momiyo dwarore ni Jakristo motimo richo odhi ir jodongo?\n8 E kindewagi, dwarore ni Jakristo motimo richo odhi ir jodongo mondo gikonye obed gi winjruok maber gi Jehova. Ang’o momiyo onego otim kamano? Mokwongo, Muma nyisowa ni Jehova e ma oketo jodongo mondo olos weche sama ng’ato otimo richo. (Jak. 5:14-16) Mar ariyo, chenroni konyo jaricho moloko chunye gadier mondo obed gi winjruok maber gi Jehova, kendo mano konye mondo obed motang’ gi richo ma kamago. (Gal. 6:1; Hib. 12:11) Mar adek, osetieg jodongo kendo omigi tich mar konyo joma otimo richo e loyo lit ma gin-go kod chuny ma chandore nikech gima ne gitimono. Jehova wacho ni jodongo gin “ka mogeng’ore ni koth maduong’.” (Isa. 32:1, 2) Donge chenroni nyiso kaka Nyasaye ng’won gadier?\n9 Ng’eny jotich Jehova osefwenyo ni gibedo gi kuwe e chunygi sama gikwayo kony ir jodongo. Ne ane ranyisi mar owadwa moro miluongo ni Daniel. Ne otimo richo maduong’, kata kamano ne obadhore kuom dweche mang’eny ka pok odhi ir jodongo. Owadwano wacho kama: “Bang’ ka kinde malach ne osekalo, ne achako paro ni pi ne oseduwore ma onge kaka jodongo ne nyalo konya. Kata kamano, pod ne achich achicha ka arito gik ma ne dhi timorena nikech richo ma natimo. To ka ne alemo, ne aneno ni owinjore akwa Jehova ng’wono nikech gik ma ne atimo.” Gikone, Daniel nodhi ir jodongo mondo okonye. Koparo chien, owacho kama: “Kiwacho awacha adier, ne aluor ahinya dhi ir jodongo. To bang’ ka ne asedhi irgi, ne chalona ka gima ng’ato nogolona osigo moro ma tura e goka. Sani koro amor ni anyalo lamo Jehova ma onge gimoro amora ma geng’a.” Sani Daniel nigi chuny maler e nyim Jehova kendo ne okete jakony-tich machiegnini.\nNE NYAKA ORING ODHI E ACHIEL KUOM TAONDEGO\n10. Ng’at ma ne oneko kobothne ne nyaka kaw okang’ mane mondo nyise ng’wono?\n10 Ng’at moneko kobothne ne nyaka kaw okang’ ma dwarore e ka oyud ng’wono. Ne nyaka oring odhi e achiel kuom taonde mag resruok ma ne ni machiegni kode. (Som Joshua 20:4.) Ne ok onyal tamore dhi e taon ma ne ni machiegni kode nikech nong’eyo maber ni gima ne nyalo miyo ores ngimane ne en ringo mapiyo kendo siko kuno. Ne nyaka oikre weyo gik ma nohero ahinya. Gigo ne nyalo bedo tich ma notimo, dalane, kod thuolo ma ne en-go mar wuotho kamoro amora modwaro, kendo ne odhi mana bedo thuolo bang’ tho jadolo maduong’. * (Kwan 35:25) Weyo gigo ne kelo ber. Ka ne onyalo bukore mowuog e taon mar resruok ma ne oringo odhiye, mano ne dhi nyiso ni kare chunye ne ng’ich gi gima ne otimono, to mano ne nyalo miyo nege.\n11. En okang’ mane ma jaricho moloko chunye nyaka kaw mondo onyis ni ok oketo tugo e ng’wono ma Nyasaye onyise?\n11 E kindewagi bende, joricho moloko chunygi nyaka kaw okang’ mondo Jehova onyisgi ng’wono. Nyaka giwere chuth gi richo. Mano oriwo nyaka weyo richo matindo tindo ma kinde mang’eny rwakoga ji e richo madongo. Jaote Paulo nolero okenge ma Jokristo moko ma ne ni Korintho nokawo bang’ loko chunygi. Nondiko kama: ‘Kuyou nonyago kuomu kinda maduong’, gombo mar nyiso ni uonge ketho, sin gi ketho, luoro Nyasaye, siso, kinda, mi userieyo kethou!’ (2 Kor. 7:10, 11) Sama watimo kinda mondo wawere gi timbe maricho, wanyiso Jehova ni ok waketo tugo e ng’wono monyisowa.\n12. En ang’o ma Jakristo nyaka yie weyo kodwaro ni Nyasaye ong’wonne?\n12 En ang’o ma Jakristo nyaka yie weyo kodwaro ni Nyasaye ong’wonne? Nyaka oikre weyo gimoro amora ma nyalo rwake e richo, kata bed ni ohero gino maromo nade. (Mat. 18:8, 9) Ka osiepeni moko temo yondhi mondo itim gima ok mor Jehova, be ibiro yie ng’ado chuth osiep ma nitie e kindi kodgi? Ka itemo matek mondo kik imadh kong’o mokalo tong’, be iyie weyo dhi kuonde ma nyalo keti e tem mar metho ahinya? Ka ikedo gi paro mochido mag nindruok, be itemo matek mondo kik ine sinembe mochido, websait maricho, kata timo gik mamoko ma nyalo jimbo paro mochidogo? Par kinde duto ni wayudo ber sama watuonore gik ma nyalo monowa makore gi Jehova. Onge gima lit ma loyo dak king’eyo maber ni Jehova owere kodi. Bende, onge gima ber ma loyo dak ka in gadier chuth ni ‘ng’wonone mochwere’ ni kodi.—Isa. 54:7, 8.\n“GINIBEDNU KAR GENG’RUOK”\n13. Ler ane gimomiyo ng’at ma ne oneko kobothne pod ne nyalo dak e ngima maber ka en e taon ma noringoe.\n13 Ka ng’ato ne odonjo e taon mar resruok, onge gima ne nyalo time ka en kuno. Jehova ne owacho kama e wi taonde mag resruok: “Ginibednu kar geng’ruok.” (Jos. 20:2, 3) Jehova ne ok dwar ni ochak oyal ng’at monekono e wach achiel achielno, kendo jachul kuor ne ok onego odonj e taon ma janek noringoeno mondo onege. Omiyo ne ok onego oluor kata matin ni samoro ne inyalo duogne. Ka ne en e taondno, Jehova ne dhi rite maber. Taondego ne ok gin jela. Ka ne en kuno, ne onyalo tiyo, ne onyalo konyo jomamoko, kendo ne onyalo lamo Jehova ka en gi kuwe. Adier, pod ne onyalo dak e ngima maber!\nBed gadier ni Jehova ng’wono ne ji chuth (Ne paragraf mag 14-16)\n14. Jakristo moloko chunye onego obed gadier e wi wach mane?\n14 Jokristo moko moselokore moweyo richo ma ne gitimo chon, pod nyalo winjo ka chunygi chandogi ma kata kama gikete wigi onge. Giwinjo kamano nikech giparo ni Jehova ok nyal ng’wononegi. Ka gima kamano timoreni, bed gadier ni ka Jehova oweyoni richoni, to oweyoni chuth! Owadwa Daniel ma wasewuoyo kuome motelo noneno adiera mag wechego. Bang’ ka jodongo ne oserieye mi gikonye bedo gi chuny maler, ne owacho niya: “Nawinjo ka afuong’ora. Bang’ ka ne oselos wachno maber, chunya koro ne ok onego ochanda kendo. Koseweni, to oseweni—onge gimoro kendo! Mano e gima Jehova wacho, ni okawo gik ma turi, to oterogi mabor ahinya kodi. Ok ichak ine gik ma chandigo kendo.” Ka janek nosedonjo e taon ma noringoe, koro ne ok onego odhi nyime bedo maluor ni samoro jachul kuor ne nyalo duogone. E yo ma chalo kamano, ka Jehova oseweyoni richoni, ok onego ipar ni onyalo mulo wachno kendo mondo okumi.—Som Zaburi 103:8-12.\n15, 16. Bedo ni Yesu en Jawarwa kendo Jadolo Maduong’ miyo wabedo gadier e wi wach mane?\n15 Ok wanyal pimore gi Jo-Israel nikech wan to wan gi gik mang’eny ma miyo wabedo gadier ni Jehova nyalo ng’wononwa. Bang’ ka Paulo noseyuagore nikech ne ok oluw chike Jehova e yo makare, nowacho kama: “Agoyo erokamano ne Nyasaye kokalo kuom Yesu Kristo Ruodhwa!” (Rumi 7:25) Kata obedo Paulo ne kedo gi richo kaachiel gi chuny ma chandore nikech gik maricho ma notimo chon, ne en gadier ni Nyasaye ne ong’wonone kokalo kuom Yesu. Nikech Yesu ne owarowa, opwodhowa mondo wabed gi chuny maler kod paro mokuwe. (Hib. 9:13, 14) Kaka Jadolo Maduong’, “en gi nyalo bende mar reso chuth joma sudo ir Nyasaye kokalo kuome, nimar ongima kinde duto mondo osanegi Nyasaye.” (Hib. 7:24, 25) Ka dhi ir jadolo maduong’ ne miyo Ja-Israel bedo gadier ni owene richone, donge wan be ng’eyo ni Yesu en Jadolo Maduong’ en gima duogo chunywa, kendo miyo wabedo gadier ni ‘ikechowa kendo wayudo ng’wono mogundho ma konyowa e kinde mowinjore?’—Hib. 4:15, 16.\n16 Omiyo, mondo idhi nyime geno Jehova kaka kar resruokni, bed gi yie motegno kuom misango mar Yesu. Kik ine anea misangono kaka gima konyo oganda dhano. Kar mano, bed gi yie ni misangono konyi in iwuon. (Gal. 2:20, 21) Bed gi yie ni misangono e ma miyo Jehova nyalo weyoni richoni. Bed gadier bende ni misangono e momiyo in gi geno mar dak nyaka chieng’. Kuom adier, misango mar Yesu en mich ma Jehova omiyi.\n17. Ang’o momiyo in iyiero mana Jehova e ma mondo obedni kar resruok?\n17 Taonde mag resruok ne nyiso ng’wono mar Jehova. Chenrono konyowa ng’eyo ni Jehova neno ngima kaka gima ler, okonyowa neno kaka jodongo konyowa, omiyo wang’eyo okenge ma ng’ato nyaka kaw mondo onyis ni oloko chunye gadier, kendo okonyowa bedo gadier chuth ni Jehova ng’wono ne ji. Be ineno Jehova kaka kar resruokni? Onge kama ber ma diring idhiye mopogore gi ir Jehova! (Zab. 91:1, 2) E sula ma luwo mae, wabiro neno gima taonde mag resruok puonjowa e wi yo ma Jehova ng’adogo bura kod yo monyisogo ng’wonone e okang’ malach.\n^ par. 10 Ka luwore gi buge moko mag Jo-Yahudi machon, nenore ni jood janek ma kamano ne nyalo dhi dak kode e taon moringoeno.\nBe Dibed ni Taondego Ochung’ ne Gimoro?\nKochomo higa mar 1900, The Watch Tower nochako lero ni taonde ma Jo-Israel ma noneko kobothnegi ne ringoe mondo gires ngimagi ne ochung’ ne gik mamoko ma ne dhi timore bang’e. Kuom ranyisi, The Watch Tower ma Septemba 1, 1895 nowacho kama: “Chenro ma ne yudore e Chik Musani ne nyiso kaka bang’e jaricho ne nyalo ringo mondo oyud resruok kuom Kristo. Ka jaricho onyiso yie kuom Kristo, oyudo resruok.” Higni 100 bang’e, The Watchtower nolero ni taondego nochung’ ne “chenro ma Nyasaye oketo mondo oreswa e tho sama ok waluwo chikne ma kwero tiyo marach gi remo.”\nKata kamano, Ohinga mar Jarito ma Mach 15, 2015 nolero gimomiyo bugewa tinde ok thor wacho ni sigendni me Muma ochung’ ne gik moko madongo ma ne dhi timore e kinde mabiro. Gasedno nowacho kama: “Ka Muma wuon owacho ni ng’ato, kata wach moro ma notimore, kata gimoro amora . . . ochung’ ne gimachielo, ber mondo wawinje kamano. Ka ok kamano, ok onego wawach ni ng’ato, kata gimoro ochung’ ne gimachielo ka onge Ndiko masiro wachno.” Omiyo, nikech Muma ok nyiswa ni taondego ochung’ ne gimoro amora, e sulani kod ma luwe, wabiro dich mana gi puonj ma Jokristo nyalo yudo kuom chenro ma ne berni.\nWer ne Jehova gi Dwol Mamor!\nLuw Ranyisi mar Jehova—Nyis Ji Ng’wono Kendo Iher Bura Makare\nNg’at ma Jachiwo Noyud Gueth\nTamri Luwo Paro Mobam mag Pinyni\nKik Iyie Mondo Gimoro Amora Omoni Yudo Mich\nKaka Inyalo Ng’iyo gi Kanyakla Manyien\nText Yore mag golo buge mag digital OHINGA MAR JARITO—GOCHO MAR PUONJRUOK Novemba 2017\nOHINGA MAR JARITO—GOCHO MAR PUONJRUOK Novemba 2017


Bible in one year - Luo Bible 2020 - January 15\n1. Eka Jakobo nodhi nyime gi wuoth kendo nochopo e piny ogendini man yo wuok chiengʼ.\n2. Nopo koneno soko ei pap kod kweth adek mag rombe konindo machiegni kanyo nikech kwethgo ne modho e sokono. To kidi mane nitie e dho sokono ne duongʼ.\n3. Jokwath nengʼielo kidi kane jamni osechokore kanyo mondo gimodhi. Bangʼ ka jamni duto osemodho, to ne gingʼielo kidino mondo odog oum dho soko.\n4. Jakobo nopenjo jokwath niya, “Owetena ua kanye?” Negidwoke niya, “Waa Haran.”\n5. Nowachonegi niya, “Bende ungʼeyo Laban nyakwar Nahor?” Negidwoke niya, “Ee, wangʼeye.”\n6. Eka Jakobo nopenjogi niya, “Ongima?” Negidwoke niya, “Ee, ongima, kendo mabiro gi rombe cha en Rael ma nyare.”\n7. Nowachonegi niya, “Neuru, piny pod chon, sa michokoe jamni podi. Weuru rombe omodhi bangʼe uduokgi e lek.”\n8. Negidwoke niya, “Ok wanyal timo kamano kapok jokwath duto ochokore ma wangʼielo kidi manie dho soko oko mondo jamni omodhi.”\n9. Kane pod oyudo owuoyo kodgi, Rael nochopo gi romb wuon-gi nikech en ema nokwayogi.\n10. Kane Jakobo oneno Rael, nyar Laban ner mare kod romb Laban, nodhi mongʼielo kidi oko e dho soko kendo omiyo romb ner mare omodho.\n11. Eka Jakobo nonyodho Rael kendo noywak gi dwol maduongʼ.\n12. Noyudo osenyiso Rael ni en wat wuon Rael kendo ni en wuod Rebeka. Kuom mano Rael nodhi monyiso wuon mare.\n13. To kane Laban owinjo wach mar Jakobo, wuod nyamin noringo mondo odhi oromne. Nokwake kendo omose gimor mi orwake dalane kendo Jakobo nonyise gik moko duto.\n14. Eka Laban nowachone niya, “In ringra awuon kendo remba.” Kane Jakobo ne osedak kod Laban kuom dwe achiel,\n15. Laban nowachone niya, “Mana nikech in watna, bende en gima ber tiyona maonge chudo? Nyisa gima dachul.”\n16. To Laban ne nigi nyiri ariyo: nyako maduongʼ ne nyinge Lea kendo nyako matin ne nyinge Rael.\n17. Lea ne nigi wangʼ ma ok nenre maber, to Rael ne nigi chia kendo jaber.\n18. Jakobo nohero Rael, kendo nowacho ni Laban niya, “Abiro tiyoni kuom higni abiriyo kuom Rael nyari matin.”\n19. Laban nowacho niya, “Ber mondo amiyi godo moloyo chiwe ni jomoko. Koro dag mana koda ka.”\n20. Omiyo Jakobo notiyone Laban higni abiriyo mondo oyud Rael, to hignigo nonenorene mana ka ndalo matin nikech hera manoherogo Rael.\n21. Eka Jakobo nowacho ne Laban, “Asetieko ndalo mane iketona, omiyo koro miya nyari mondo obed chiega.”\n22. Kuom mano Laban noloso nyasi kendo nogwelo ji duto mae pinyno.\n23. To kane ochopo odhiambo, Laban nokawo nyare ma Lea mi omiyo Jakobo mondo obed chiege.\n24. Kendo Laban nochiwo Zilpa jatichne ma nyako ne nyare, Lea, mondo obed jatichne.\n25. Kane piny oru, Jakobo nofwenyo mana ni en Lea! Omiyo nopenjo Laban niya, “Angʼo momiyo isetimona kama? Donge natiyoni mondo imiya Rael? To angʼo momiyo isewuonda?”\n26. Laban nodwoke niya, “Ok en timwa mondo nyako matin okuong odhi tedo ne nyako maduongʼ.\n27. Rit nyaka watiek juma achiel mar nyasi mar nyakoni; eka abiro miyi Rael kiyie tiyona kuom higni abiriyo mamoko.”\n28. Kendo Jakobo notimo kamano. Notieko jumb kend mar Lea. Eka Laban nomiye Rael nyare mondo obed chiege.\n29. Laban nochiwo Bilha jatichne ma nyako ne Rael nyare kaka jatichne.\n30. Jakobo nobedoe achiel gi Rael bende kendo nohero Rael moloyo Lea. Kendo notiyone Laban higni abiriyo moko kendo.\n31. Kane Jehova Nyasaye oneno ni Lea ne ok oher, ne oyawo iye to Rael noketo obedo migumba.\n32. Lea nomako ich kendo nonywolo wuowi. Nowacho niya, “Jehova Nyasaye oseneno chandruokna, kendo koro chwora biro hera.” Omiyo nochake ni Reuben.\n33. Nochako omako ich, monywolo wuowi moro. Nowacho niya, “Jehova Nyasaye osemiya wuowi machielo nimar nowinjo ka chwora ok ohera.” Omiyo nochake ni Simeon.\n34. Nochako omako ich, kendo ochako onywolo wuowi. Nowacho niya, “Koro chwora biro padore kuoma nikech asenywolone yawuowi adek.” Omiyo nochake ni Lawi.\n35. Nochako omako ich, kendo kane ochako onywolo wuowi nowacho niya, “Koro abiro pako Jehova Nyasaye.” Omiyo nochake ni Juda. Bangʼ mano noweyo nywolo nyithindo.\n1. Kane Rael oneno nine ok nywolne Jakobo nyithindo, nyiego nomake gi nyamin mare. Kuom mano nowacho ne Jakobo niya, “Miya nyithindo, nono to abiro tho!”\n2. Jakobo nokecho gi Rael kendo nowachone niya, “Iparo ni an e Nyasaye mosetami nywolo nyithindo?”\n3. Eka Rael nowacho ne Jakobo niya, “Eri amiyi Bilha ma jatichna ma nyako. Kawe ibed kode e achiel mondo mi onywolna nyithindo mondo omi kokadho kuome an bende abed gi joga.”\n4. Omiyo nomiye Bilha jatichne obedo chiege. Jakobo nobedo kode achiel,\n5. mi Bilha nomako ich kendo nonywolone Jakobo wuowi.\n6. Eka Rael nowacho niya, “Nyasaye osengʼadona bura; osewinjo kwayona mi omiya nyathi ma wuowi.” Omiyo nochake ni Dan.\n7. Bilha ma jatich Rael nochako omako ich kendo nonywolo ne Jakobo wuowi mar ariyo.\n8. Eka Rael nowacho niya, “Asebedo gi chandruok maduongʼ gi nyamera, kendo koro aseloyo.” Omiyo nochako nyathini ni Naftali.\n9. Kane Lea ofwenyo ni ok onyal nywolo nyithindo kendo nokawo Zilpa jatichne ma nyako, nomiye Jakobo mondo okawe kaka chiege.\n10. Zilpa ma jatich Lea nonywolo ne Jakobo wuowi.\n11. Eka Lea nowacho niya, “An jahawi.” Omiyo nochako nyathino ni Gad.\n12. Zilpa jatich Lea nonywolo ne Jakobo wuowi mar ariyo.\n13. Eka Lea nowacho niya, “Amor manade! Mon biro luonga ni jahawi.” Omiyo nochake ni Asher.\n14. E ndalo kayo ngano, Reuben nodhi e puothe kendo noyudo olembe mag mandrake, mi nokelo ne Lea min mare. Rael nowacho ne Lea niya, “Kiyie to miya olemb mandrake ma wuodi Reuben okelonino.”\n15. To nowachone niya, “Iparo ni kawo chwora en gima tin koso? Kendo pod idwaroe mandrake mag wuoda bende?” Rael nodwoke niya, “Mano ber, to kimiya mandrake mar wuodi to Jakobo wangʼ nonindo e odi kawuono otieno.”\n16. Kane Jakobo odwogo koa e puodho godhiambono, Lea nodhi moromone. Lea nowachone niya, “Nyaka ibed koda e achiel kawuono, nikech asechulo nengo mar nindoni e oda gi mandrake mar wuoda.” Kuom mano Jakobo nobedoe achiel gi Lea otienono.\n17. Nyasaye nowinjo Lea kendo Lea nomako ich mi onywolone Jakobo wuowi mar abich.\n18. Eka Lea nowacho niya, “Nyasaye osemiya pokna nikech nachiwo jatichna ma nyako ne chwora, omiyo nochake ni Isakar. ”\n19. Lea nochako omako ich kendo nonywolone Jakobo wuowi mar auchiel.\n20. Eka Lea nowacho niya, “Nyasaye osedhiala gi mich ma nyangafu. Koro chwora biro gena nikech asenywolone yawuowi auchiel.” Omiyo nachake ni Zebulun.\n21. Bangʼ kinde moko nonywolo nyako kendo nochake ni Dina.\n22. Eka Nyasaye noparo Rael, mi odwoko kwayone kendo ogwedhe gi nyathi.\n23. Rael nomako ich kendo nonywolo wuowi kendo nowacho niya, “Nyasaye osegolona wichkuot.”\n24. Nochako wuodeno ni Josef kendo owacho niya, “Mad Jehova Nyasaye meda wuowi machielo.”\n25. Bangʼ ka Rael nosenywolo Josef, Jakobo nowacho ne Laban, “We adhi mondo adogi thurwa.\n26. Miya monda kod nyithinda ma asebedo ka atiyonigo kendo weya adhi. Ingʼeyo tichna ma asetiyonigo.”\n27. To Laban nowachone niya, “Kapo ni ayudo ngʼwono e wangʼi to yie imed dak koda ka. Asefwenyo ma lingʼ-lingʼ ni Jehova Nyasaye osegwedha nikech in.”\n28. Laban nomedo wachone niya, “Nyisa pok monego amiyi kendo abiro chuligi.”\n29. Jakobo nowachone niya, “Ingʼeyo kaka asetiyoni kendo kaka aserito jambi.\n30. Jamni matin mane in-go kapok abiro osemedore ahinya, kendo Jehova Nyasaye osegwedhi e gik moko duto ma asetimo. To koro anatine oda awuon karangʼo?”\n31. Laban nopenje, “Angʼo ma damiyi.” Jakobo nodwoke niya, “Kik imiya gimoro amora. To ka ihero to timna gimoro achiel, abiro dhi nyime gi kwayo kendo rito jambi.\n32. Kawuono abiro wuotho ei jambi duto kendo abiro walo diek gi rombe ma kitgi rabok kod mago ma angʼech gi mago maratengʼ. Magi ema nobed chudo maga.\n33. Timna makare nobed janeno e ndalo mabiro kendo, e sa asaya ma ibiro rango pok ma isechula. Diel moro amora ma ok angʼech kata dibo kata nyarombo ma ok ratengʼ manoyud e kindgi nokwan ka gima okwal.”\n34. Laban nodwoke niya, “Ayie, obed kaka iwachono.”\n35. Odiechiengʼno Laban nowalo nywogi duto ma kitgi rabok kod mago ma angʼech, gi diek mamon (ma dikiyo) kod nyirombe marotenge mine oketogi e lwet yawuote mondo oritgi.\n36. Eka Laban noketo thuolo e kinde gi Jakobo madirom wuodh ndalo adek Jakobo to ne odongʼ kakwayo romb Laban mane odongʼ.\n37. Kata kamano, Jakobo nokawo kete moko mag omburi, gi oyungu kod yiende makorgi poth mi nopoko kuonde moko e korgi mondo igi marachar onen.\n38. Eka noketo ketego ei karaya kama ne jamnigo modhoe, mondo omi ka jamnigo modho to gineno ketego ei pi. E kindego ema thuondi ne luwogie,\n39. e nyim ketego. Kendo neginywolo nyithindo ma kitgi rabok kod mago ma angʼech gi mago maratengʼ.\n40. Jakobo nopogo imbe mi oweyo mana mago ma kitgi rabok kod mago ma angʼech gi mago maratengʼ mondo oluw romb Laban. Mano e yo mane omedogo kwan jambe owuon bende ne ok oriwogi gi mek Laban.\n41. Sa asaya mane iluwo chiayo madhako, Jakobo ne keto ketego ei karaya mane gimodhoe mondo omi imbe oluwgi kanyo mi gimak ich,\n42. to jamni mayom yom ne ok oket ochungʼ e nyim ketego. Omiyo jamni mayom yom ne gin mag Laban to mago motegno ne gin mag Jakobo.\n43. Ma nomiyo mwandu Jakobo omedore piyo ahinya kendo nobedogi kweth mag jamni mangʼeny gi jotich mamon, machwo, kod ngamia gi punde.\n1. Kuom Jatend Wer. Kaluwore Gi Gitith. Zaburi Mar Daudi. Yaye Jehova Nyasaye, ma Ruodhwa, mano kaka nyingi nigi duongʼ e piny duto! Iseketo duongʼni maler milamo, moyombo polo.\n2. Ne isechano mondo nyithindo kod nyithindo mayom omiyi pak, nikech wasiki, mondo jawasigu kod jachul kuor olingʼ kawuoro timni.\n3. Kaparo polo mari ma gin tich lweti, kaparo dwe gi sulwe miseketo kargi,\n4. to dhano adhana to en angʼo momiyo ipare, wuod dhano to en angʼo momiyo iketo pachi kuome?\n5. Ne ichweye mapiny ne malaike kendo isesidhone osimbo mar duongʼ kod luor.\n13. En jahawi ngʼatno moyudo rieko, ngʼatno man-gi winjo,\n14. nimar en gohala moloyo fedha kendo okelo gik mabeyo moloyo dhahabu.\n15. Ober moloyo kite ma nengogi tek; onge gimoro amora migombo ma dipim kode.\n16. Ngima kuom ndalo mangʼeny ni e lwete korachwich; to e lwete koracham nitiere mwandu kod duongʼ.\n17. Yorene gin yore mag mor kendo yorene duto gin mag kwe.\n18. En yadh ngima ne jogo morwake; jogo mopadore kuome biro yudo gweth.\n21. “Ngʼato nondhogi gi owadgi mondo onegi, kendo wuoro nondhog nyathine; nyithindo nongʼany ne jonywolgi kendo nomi neg-gi.\n22. Ji duto nochau nikech an, to ngʼat ma ochungʼ motegno nyaka giko ema noresi.\n23. Ka isandou kamoro, to daruru kanyo udhi kamachielo. Awachonu adier ni ok unutiek dhi e mier duto mag Israel kapok Wuod Dhano obiro.\n24. “Japuonjre ok duongʼ moloyo japuonjne, kata jatich bende ok duongʼ moloyo ngʼama ruodhe motiyone.\n25. Ber mondo japuonjre obed machal gi japuonjne, kendo ka jatich obedo machal gi ruodhe. Ka oseluong jatend ot ni Belzebub, koro jokanyo mag ode to ibiro luong kamano marom nade!\n26. “Omiyo kik uluorgi. Onge gimoro mopandi ma ok nofweny, kata malingʼ-lingʼ ma ok nongʼere.\n27. Gima anyisou kama opondo, wuouru kuome e ler; kendo gima akuodhonu e tie itu, huluru matek ewi udi.\n28. Kik uluor jogo manego ringruok to ok nyal nego chuny. To ngʼama onego uluor en Jal manyalo tieko chuny kaachiel gi ringruok e gehena.\n29. Oyundi ariyo donge ingʼiewo otonglo achiel? To kata kamano kata achiel kuomgi ok nyal lwar piny e lowo ka ok Wuonu ema oyie.\n30. Bende, kata mana yie wiu duto osekwan mongʼe kar rombgi.\n31. Omiyo kik uluor, nikech uloyo oyundi nyadi mangʼeny.\n32. “Ngʼato angʼata mohulo ni ongʼeya e nyim ji, an bende abiro hulo ni angʼeye e nyim Wuora manie polo.\n33. To ngʼato angʼata mokweda e nyim ji an bende nakwede e nyim Wuora manie polo.\n34. “Kik upar ni asebiro mondo akel kwe e piny. Ne ok abiro mondo akel kwe, to nabiro mondo akel ligangla.\n35. Nikech asebiro mondo aketh kind “ ‘ngʼato gi wuon mare, nyako gi min mare, chi wuowi gi dagi,\n36. wasik ngʼato nobed joode owuon.’\n37. “Ngʼato angʼata mohero wuon-gi kata min-gi moloya ok owinjore koda. Kamano bende, ngʼato angʼata mohero wuode kata nyare moloya ok owinjore koda;\n38. kendo ngʼato angʼata ma ok kaw msalape mondo oluwa ok owinjore koda.\n39. Ngʼatno momako ngimane matek, ngimane biro lalne; to ngʼatno mowito ngimane, nikech an, biro yude.\n40. “Ngʼat morwakou orwaka, kendo ngʼama orwaka, orwako jal ma noora.\n41. Ngʼato angʼata morwako janabi, nikech en janabi, noyud pok ma janabi yudo, kendo ngʼato angʼata morwako ngʼama kare, nikech en ngʼama kare, noyud pok ma ngʼama kare yudo.\n42. Bende ka ngʼato angʼata omiyo achiel kuom jomatindogi kata mana pi mangʼich gi kikombe, nikech en japuonjrena, to awachonu adier ni pokne ok nobaye ngangʼ.”